Jangkaan Bacaan Data Merosot, USD/JPY Bakal Menjunam Pada Sesi New York?

Dagangan US dolar pada minggu ini gagal menyaingi safe-haven Yen dengan matawang Amerika Syarikat tersebut masih berisiko sementara pasaran menantikan pakej rangsangan bernilai $2 trilion yang diumumkan dan telahpun dilulukan oleh Senat AS.
Jika diperhatikan pergerakan harga pada carta pasangan matawang USD/JPY, harga bergerak mendatar sejak penghujung minggu lalu bersambung pada minggu ini dengan paras resistance 111.500 diuji setiap hari namun masih gagal ditembusi.
Pada dagangan hari ini, dapat dilihat harga mula membuat penurunan dan bergerak di bawah paras Moving Average 50 (MA50) yang menjadi paras sokongan dinamik sebelum ini.
Penurunan harga telah menuju paras penting 110.00 pada sesi Eropah dan menguji zon RBS (resistance become support) tersebut.
Penurunan lebih rendah dijangka akan menuju pula zon SBR seterusnya di paras 108.300 sebelum memasuki zon tumpuan harga pada 107.400-106.600.
Namun jika harga kembali membuat kenaikan semula, harga akan cuba melepasi semula paras halangan MA50 sebelum menguji paras ketinggian 111.500.
 Kenaikan melepasi paras tersebut akan menguji pula zon resistance di bawah paras 112.400.
Pelabur akan beri tumpuan pada data tuntutan pengangguran Amerika Syarikat yang akan diterbitkan pada malam ini.
Dengan jangkaan bacaan data yang meningkat mendadak bakal memberi kesan yang lemah terhadap nilai matawang US dolar dalam pasaran.
Pergerakan harga dijangka kekal tidak menentu sepanjang minggu ini ekoran sentimen wabak pandemik COVID-19 telah menjadi satu ancaman terbesar dunia waktu ini dan memberi pengaruh negatif terhadap pasaran kewangan.
Lihat gambar carta pasangan matawang USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Kanada Catat ‘Trade Surplus’ Dua Bulan Berturut-Turut

Akaun yang mengukur import-eksport sesebuah negara ‘imbangan perdagangan’ (trade balance) bagi Kanada baru saja dikeluarkan sebentar tadi. Kanada merekodkan ‘lebihan dagangan’ (trade surplus) sebanyak $C0.9 billion kurang dari jangkaan pasaran sebanyak $C1.2 billion.
Imbangan perdagangan adalah hasil eksport tolak import yang mana jika hasilnya positif, ia dipanggil trade surplus (lebihan dagangan) dan sebaliknya dipanggil trade defisit (kurangan dagangan).
Pada 2016 ‘trade defisit‘ masih meningkat kepada $C26.1 billion dari $C23 billion pada 2015.
 Data kali ini mencatatkan kenaikan 0.8% dalam eksport yang merupakan kenaikan tiga kali berturut-turut. Ia berikutan dari harga yang lebih tinggi kerana jumlah ‘volume’ berkurang sebanyak 1.4%.
Eksport ke luar selain US meningkat 2.6% pada Disember ke paras tertinggi yang baru dan ‘trade defisit’ pula semakin mengecil dalam komponen ini.
Eksport ke US meningkat 0.2% dengan kenaikan 1.3% dalam komponen import. Ini mengecilkan ‘trade surplus’ dari $C4.7 billion kepada $C4.4 billion.
Kenaikan dalam data perdagangan Kanada pada suku keempat 2016 akan terus menyokong keyakinan dalam sektor ini. Data kali ini juga menggambarkan tiada isyarat dolar Kanada diancam oleh masalah kompetitif di luar negara. Data secara keseluruhan dilihat masih positif kepada ‘loonie’.


Ini Sebab Dolar Aussie Terus Dalam Tekanan!

Dolar Aussie terus didagangkan rendah pada Rabu di tengah dagangan US dolar yang lebih kukuh dan tekanan berterusan daripada situasi Covid-19 di Australia.
New South Wales negeri yang mempunyai populasi tertinggi di Australia terpaksa memperluaskan lagi langkah sekatan Covid-19 di kawasan luar bandar dan wilayah di Teluk Byron.
Terdapat empat kematian dan 356 jangkitan Covid-19 yang disebarkan secara tempatan disahkan di New South Wales pada hari Isnin, di mana hampir kesemuanya dikesan di Sydney.
Selain itu, Melbourne yang sepatutnya menamatkan sekatan mereka pada hari Khamis, terpaksa melanjutkan langkah sekatan selama 7 hari lagi, selepas lebih banyak kes jangkitan dilaporkan di bandar itu.
 Australia setakat ini jauh lebih baik daripada kebanyakan negara maju lain, dengan jumlah kes jangkitan kurang 37,000 setakat ini. Angka kematian meningkat kepada 944 pada hari Rabu.
Bagaimanapun, dengan kurang daripada 25% penduduk negara itu menerima vaksin sepenuhnya, Australia berdepan amaran daripada Tabung Kewangan Antarabangsa (IMF) bahawa negara itu berisiko untuk jatuh ke dalam kemelesetan kedua dalam beberapa tahun.
Kerajaan persekutuan dan negeri telah berkomitmen untuk menamatkan langkah sekatan apabila 70% daripada hampir 26 juta penduduk di negara ini diberi vaksin.
Pada awal sesi Eropah, dolar Aussie didagangkan di sekitar paras terendah hampir tiga minggu berbanding US dolar yang kuat.


Analisis Teknikal USD/JPY – Timeframe H4 – 6/4/2018

Secara teknikal, USD/JPY kini berada di sekitar zone resistance dan dengan momentum yang mulai bullish sejak Selasa lalu dan telah membentuk new HH ketika ini, kebarangkalian ia berpotensi untuk bullish ketika ini.
 Selain itu, ia telah membentuk bullish candlestick semalam dan jika breakout 107.47, target yang berpotensi dicapai jika data USD dikeluarkan positif adalah sekitar harga 107.80 atau lebih tinggi ke sekitar harga 108.25.
Jadi, selagi ia tidak breakout 107.00, potensi masih ke arah kenaikan ketika ini walaubagaimanapun, sekiranya ia breakout 107.00, USD/JPY akan bearish ke sekitar 106.64. Oleh itu, Key Support ketika ini memainkan peranan yang penting untuk diperhatikan samaada ia akan dibreakout atau sebaliknya.
Bacaan lanjut : Baca sini


Tumpuan Pelabur Sebentar Nanti Akan Beralih Kepada Mesyuarat ECB.

Permulaan pasaran hari ini dimulakan dengan data dari Jepun. Indeks harga pengeluar Jepun naik 1.3 peratus tahun ke tahun pada Mac 2019, meningkat daripada peningkatan 0.8 peratus pada bulan sebelumnya dan melebihi jangkaan pasaran 1.1 peratus. Ini bakal mencerminkan kadar inflasi yang baik di Jepun.
Matawang Aussie hari ini diniagakan dengan positif. Indeks sentimen pengguna di Australia meningkat sebanyak 1.9% pada bulan April 2019, pulih daripada kejatuhan 4.8% pada Mac lalu, didorong oleh Bajet Persekutuan 2019 dengan pelepasan cukai menjadi faktor utama.
 Bukan itu sahaja, AUD juga disokong oleh komen yang positif oleh Timbalan Gabenor RBA iaitu Guy Debelle. Beliau menekankan bahawa pasaran tenaga kerja lebih baik daripada jangkaan dan harga dalam pasaran perumahan mulai menurun. Ini sedikit sebanyak memberi bayangan bahawa RBA tidak akan menurunkan kadar faedahnya dalam masa terdekat.
Dalam perkembangan di pasaran Eropah pula, dagangan pasaran kelihatan agak pasif menjelang mesyuarat ECB serta lawatan Perdana Menteri Theresa May ke Brussels di mana Kesatuan Eropah dijangka menawarkan kepada UK satu tahun lanjutan Brexit dan ini boleh dianggap satu sentimen positif buat UK.
Tumpuan pasaran setakat ini akan tertumpu pada sidang media ECB yang dijadualkan pada jam 8:30 malam sebentar nanti. Pasaran lebih berminat untuk melihat ucapan Gabenor ECB Mario Draghi mengenai hala tuju bank pusat tersebut selepas ini ekoran terdapat kelembapan yang mendadak dalam aktiviti ekonomi zon Eropah.


Rishi Sunak Jadi PM UK Baru, Apa Kesan Terhadap Carta GBP/USD?

Pelabur kekal waspada terhadap dagangan Pound Sterling pada awal minggu ini untuk memantau lebih lanjut perkembangan di UK selepas Rishi Sunak dilantik sebagai Perdana Menteri yang baru menggantikan Liz Truss yang berundur diri selepas memegang jawatan tersebut selama sekitar 6 minggu.
Walaupun US dolar bergerak suram di pada Isnin semalam, Pound gagal memanfaatkan peluang untuk mengukuh apabila memaparkan pergerakan lemah sehingga ke penghujung sesi New York selepas turut ditekan oleh terbitan data PMI pembuatan dan perkhidmatan UK yang merosot.
US dolar pula memulakan dagangan awal minggu dengan langkah kiri apabila beberapa faktor dilihat tidak menyebelahi raja mata wang itu.
Selepas campur tangan Jepun dalam pasaran pada penutup dagangan minggu lalu, data pertumbuhan ekonomi China yang diterbitkan meningkat semalam juga memberi kesan kepada penyusutan US dolar sebagai mata wang safe-haven.
Pada carta harga pasangan mata wang GBP/USD, corak penurunan yang suram dipaparkan sepanjang dagangan Isnin semalam, gagal untuk meneruskan lonjakan yang dipaparkan pada sesi akhir minggu lalu.
Harga telah susut dari paras 1.14000 dan berlegar di sekitar zon tumpuan 1.13000 semula sehingga dagangan bersambung di sesi Asia pagi ini (Selasa).
Namun, masih ada potensi untuk harga membuat kenaikan dengan pergerakan harga masih disokong oleh paras sokongan Moving Average 50 (MA50) pada rangka masa 1 jam di carta GBP/USD yang membendung kejatuhan lebih rendah harga.
 Sekiranya harga berjaya melantun lebih dari tinggi dari zon 1.13000, paras ketinggian pada awal minggu lalu sekitar 1.14400 dilihat sebagai sasaran awal untuk dicabar harga.
Berjaya melepasi paras tersebut, harga dilihat akan menguji pula zon rintangan pada 1.15000 sebelum kenaikan yang diteruskan bakal ke paras ketinggian terbaru sekitar 1.16000.
Namun jika harga menjunam lebih rendah, paras-paras tumpuan sebelum ini seperti 1.12000 dan 1.11000 bakal diteliti untuk reaksi menarik harga.
Perubahan trend bearish harga boleh mendorong kejatuhan lebih rendah sehingga ke zon 1.09000.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen Pasaran Masih Kekal Berisiko, Tumpuan Terarah Pada Penetapan Kadar Faedah Oleh Bank Pusat New Zealand

Sentimen pasaran semasa masih kekal berisiko membuatkan dagangan Yen terus mengukuh berbanding dolar Amerika Syarikat.
Dolar USD diniagakan agak lemah pada dagangan Selasa berikutan tarikan pelabur tertumpu pada aset safe-haven dengan jangkaan pergerakan volatile harga selepas Presiden Donald Trump mengancam untuk menaikkan kadar tarif terhadap barangan import China.
Berita yang terus menjadi tumpuan utama adalah pada perkembangan rundingan perdagangan antara Amerika Syarikat dan China. Ancaman Presiden Trump telah dilihat menggugat perkembangan proses rundingan yang bakal diteruskan pada minggu ini. Namun, Beijing dilaporkan akan membatalkan rundingan yang dijadualkan pada hari ini di Washington.
Penganalisis pasaran berpendapat bahawa jika rundingan masih diteruskan, pasaran akan kekal tenang dan perjanjian akan dicapai juga pada akhirnya.
Beralih pada perkembangan Brexit, Pound Sterling pada minggu ini diniagakan lemah dengan kebimbangan pelabur terhadap proses rundingan Brexit tersebut serta kegoyahan Perdana Menteri Britain, Theresa May yang berdepan pelbagai cabaran dalam kepimpinannya.
 Ahli parlimen berkemungkinan tidak berpuas hati dengan rundingan antara parti setakat ini dan dengan itu telah mendorong kejatuhan nilai dagangan GBP dalam situasi pasaran yang tidak menentu.
Matawang komoditi dolar Australia mengukuh pada sesi Asia semalam selepas kadar faedah yang dijangka menurun sebaliknya telah dikekalkan di paras 1.50% oleh bank pusat Australia pada mesyuarat dasar monetari yang berlangsung semalam.
Dengan kenyataan yang hawkish daripada bank pusat, nilai matawang AUD telah melonjak tinggi susulan keputusan mesyuarat dikeluarkan sebelum pergerakan harga mula mendatar pada sesi selepasnya.
Dagangan dolar New Zealand turut menerima tempias yang positif oleh pengukuhan Aussie atas faktor negara serantau. Namun, tumpuan lebih utama pada NZD untuk hari ini adalah penetapan kadar faedah dalam mesyuarat bank pusat pada jam 10 pagi sebentar lagi.
Jangkaan pasaran adalah kadar faedah bakal dikekalkan di paras 1.75% seperti sebelum ini. Pantau dagangan Kiwi menjelang keputusan mesyuarat dikeluarkan dan beri tumpuan juga terhadap kenyataan susulan oleh Gabenor bank pusat untuk mendapatkan isyarat kenaikan kadar yang seterusnya.


Sentimen Pasif Pasaran Untuk Menutup Tirai Dagangan Minggu Ini

Matawang Pound Sterling diniagakan lemah pada Khamis selepas tempoh Brexit ditangguhkan sehingga enam bulan membuatkan pelabur sedikit bingung untuk menentukan arah pergerakan harga untu matawang British tersebut dan keadaan yang tidak menentu ini akan berkemungkinan akan mempengaruhi pergerakan harga yang di luar jangkaan untuk beberapa bulan ini.
Rundingan yang berlangsung pada persidangan melibatkan para pemimpin negara Kesatuan Eropah pada Rabu telah bersetuju untuk menangguhkan tarikh pengunduran Britain sehingga 31 Oktober 2019 yang pada mulanya dimohon untuk tempoh penangguhan yang lebih pendek pada 30 Jun oleh Perdana Menteri Theresa May.
Dolar Amerika pula didagangkan mengukuh semalam berbanding matawang utama yang lain didorong oleh data inflasi dan juga data buruh yang positif sebelum ini.
 Data ekonomi di Amerika Syarikat semalam turut menyokong pengukuhan USD dimana indeks harga pengeluar dan juga data tuntutan pengangguran mencatatkan bacaan yang positif. Ini sedikit melegakan pelabur yang sebelum ini merasakan kebimbangan terhadap jangkaan penurunan kadar faedah pada oleh Fed pada tahun ini.
Beberapa penggubal dasar Fed pada Khamis telah memberi isyarat bahawa kadar faedah semasa di Amerika Syarikat adalah wajar dan bersesuai. Ini berkemungkinan akan menguatkan lagi jangkaan tiada kenaikan kadar pada tahun ini.
Euro dilihat lemah selepas komen dovish Presiden Draghi pada mesyuarat penetapan kadar oleh bank pusat Rabu lalu berkaitan isu risiko pada ekonomi di zon Eropah dan menyokong cadangan ransangan ekonomi oleh bank pusat Eropah untuk mengelakkan ekonomi tergelincir ke arah kegawatan.
Matawang komoditi dolar Kanada pula mengalami penurunan semalam berikutan faktor kejatuhan harga minyak mentah. Ini adalah didorong oleh bekalan minyak di Amerika Syarikat yang tinggi dan mencatatkan bacaan ke paras tertinggi hampir 17 bulan pada rekod pengeluaran dan akan mempengaruhi permintaan minyak mentah.


Eksport Malaysia Susut, Catat Defisit Pertama Sejak 1997

Pergerakan ekonomi yang tergendala kerana wabak coronavirus mendorong eksport Malaysia bagi April 2020 menurun 23.8% kepada RM64.9 bilion tahun ke tahun, menjadikan penurunan terbesar sejak September 2009 ketika krisis kewangan global dan merekodkan bulan yang pertama Malaysia mencatatkan defisit dagangan sejak Oktober 1997.
Manakala, import negara pula mencatatkan penurunan sebanyak 8% kepada RM68.4 bilion. Ini menunjukkan penurunan eksport kepada nilai tersebut berlaku lebih pantas berbanding import dan mengakibatkan defisit perdagangan berjumlah RM3.5 bilion.
Jabatan Perangkaan mendedahkan import Malaysia menjangkaui nilai eksport berikutan import barangan modal bernilai RM10.1 bilion, menghasilkan defisit dagangan berjumlah RM3.5 bilion.
Manakala, jumlah dagangan Malaysia pula berjumlah RM133.3 bilion, turun 16.4% tahun ke tahun. Keadaan ini boleh dipantau melalui jumlah transaksi, 11.7 juta transaksi bagi Januari-April 2020 berbanding 14.3 juta transaksi bagi tempoh yang sama tahun lalu.
 Walau bagaimanapun berdasarkan petunjuk awal, pihak mereka tidak dapat menolak bahawa perdagangan Malaysia diramal kembali pulih pada Mei 2020 setelah perniagaan kembali beroperasi seperti sedia kala.
Antara barangan yang menyumbang kepada penurunan eksport termasuk produk elektrik dan eletronik, petroleum bertapis, hasil keluaran kayu, gas asli cecair, pertroleum mentah, minyak kelapa sawit dan hasil keluaran minyak kelapa sawit serta getah asli.
Penurunan import negara pula kerana barangan perantaraan dan barangan penggunaan dengan masing-masing berkurang sebanyak RM12.5 bilion dan RM793.5 juta. Import bagi barangan modal pula mencatatkan peningkatan sebanyak RM6.1 bilion.
Turut mendorong kepada penurunan eksport adalah pengurangan kadar ekport oleh Kesatuan Eropah (-RM2.7 bilion), Amerika Syarikat (-RM2.4 bilion), India (-RM2.3 bilion), Singapura (-RM2.0 bilion) dan Thailand (-RM2.0 bilion). Namun, eksport ke China mencatatkan peningkatan (+RM488.1 juta).
Kadar import rendah pula adalah dari Singapura (-RM2.5 bilion), Kesatuan Eropah (-RM2.1 bilion), Thailand (-RM1.7 bilion), Arab Saudi (-RM1.6 bilion) dan Jepun (-RM906.9 juta). Import tinggi pula adalah dari Republik Korea (+RM9.9 bilion) berikutan terdapat pengimportan struktur terapung.


Jualan Runcit UK Tiba-tiba Melonjak, Apakah Puncanya?

Susulan kejatuhan dua bulan berturut-turut, jualan runcit UK kembali memaparkan lonjakan pada bulan Julai yang dipacu oleh peningkatan belian atas talian.
Menurut laporan yang dikeluarkan Pejabat Perangkaan Kebangsaan (ONS), jumlah jualan runcit yang diselaraskan untuk inflasi, melonjak 0.3% pada Julai setelah mencatat penurunan 0.2% pada bulan Jun.
Pada asas tahunan, jualan runcit UK masih menurun sebanyak 3.4% pada bulan lalu daripada penguncupan 6.1% yang dicatatkan pada Jun, manakala jualan runcit teras jatuh 3.0% sedikit lebih baik dari jangkaan penurunan 3.1% dan kejatuhan 6.2% sebelumnya.
 Penyumbang terbesar kepada peningkatan ini didorong oleh jualan peruncitan bukan kedai, di mana jumlah jualan melonjak sebanyak 4.8% apabila Amazon mengadakan promosi tahunan Hari Perdana bulan lepas, yang pada tahun-tahun sebelumnya telah bertepatan dengan peningkatan dalam jualan runcit UK.
Bagaimanapun trend jangka panjang untuk jualan masih menurun, kata ONS, dan Bank of England telah memberi amaran bahawa inflasi yang tinggi berkemungkinan membawa Britain ke dalam kemelesetan akhir tahun ini.
Dalam pada itu, jualan bahan api automotif turun sebanyak 0.9% disebabkan oleh gelombang haba yang dihadapi di seluruh negara telah mendorong pengurangan perjalanan dan penggunaan.
Reaksi mata wang pound menunjukkannya tidak terkesan dengan angka yang diterbitkan, sebaliknya kekal didagangkan lebih rendah berbanding US dolar yang kuat.


Usd/Jpy Berhadapan News Impak Tinggi Dari US 9.30 Malam Ini

Pasangan matawang Usd/Jpy bergerak perlahan dalam julat 60 pip sejak sesi Asia dan semakin perlahan dalam sesi Eropah.
Usd/Jpy mencapai paras tertinggi hari ini di 115.18 yang berada di atas resistance terdekat 115.00. Pair ini gagal untuk menembusi paras 115.00 dan membuat reverse sehingga mencapai paras terendah hari ini di 114.39.
Usd/Jpy akan berhadapan news impak tinggi dari US malam ini pada pukul 9.30 malam dan 11.00 malam waktu Malaysia. Data jualan runcit (retail sales) dan harga pengeluar (PPI) akan menggerakkan pasaran terlebih dahulu bergantung kepada perubahan bacaan tersebut sama ada kecil atau besar, kemudian diikuti dengan indeks keyakinan pengguna (consumer sentiment) lewat malam ini.
 Dalam sesi dagangan Khamis, Usd/Jpy melemah sehingga mencapai paras terendah 113.72 yang merupakan paras terendah sejak bulan Disember 2016.
Untuk meneruskan kenaikan Usd/Jpy perlu berhadapan dengan Resistance 115.00 yang telah diuji awal hari ini. Kejatuhan daripada paras semasa pula akan berhadapan dengan Support di 113.72 paras terendah Khamis.
Dalam sesi dagangan pagi tadi, US dollar mendapat sedikit momentum selepas komen Yellen (Pengerusi The Fed) tentang ekonomi US yang terus kukuh dengan pasaran pekerjaan yang terus positif. Beberapa jam selepas itu, Usd/Jpy melemah dari 115.18 ke paras 114.39 yang terendah sebentar tadi.
Ketika ini, Usd/Jpy didagangkan di paras 114.43 semasa artikel ini ditulis.


Lima Perkara Yang Anda Perlu Tahu Dalam Pasaran Hari Ini

Ini perkara-perkara yang anda perlu tahu dalam pertengahan sesi Eropah sehingga pembukaan pasaran New York malam ini. Antara yang menjadi perhatian pemain pasaran hari ini ialah:
#1 China akan menaikkan kadar tariff untuk sebahagian produk fiber optik dari Amerika Syarikat. Kementerian perdagangan China berkata bahawa ia akan menaikkan tariff bagi produk fiber optik berkuatkuasa pada hari Rabu, 11 Julai. Kenaikan tariff berkenaan adalah dalam kadar 33.3% sehingga 78.2%. Syarikat dari Amerika yang bakal terkesan adalah Corning, OFS Fitel dan Draka Communications Americas.
#2 Harga minyak mentah meneruskan kenaikan. Minyak mentah membuat kenaikan dengan penanda aras Brent mengetuai pergerakan dengan potensi gangguan bekalan di Norway. Ratusan pekerja di pelantar minyak Norway mogok untuk membantah perjanjian gaji.
 #3 US dollar membuat pemulihan ketika ini selepas jatuh ke paras terendah hampir 4 minggu yang lalu berbanding beberapa matawang yang lain. Indeks US dollar yang mengukur kekuatan matawang greenback berbanding beberapa matawang lain membuat kenaikan 0.26% setakat pada pukul 5.53 petang.
#4 Pengeluaran sektor pembuatan UK hanya merekodkan peningkatan 0.4% pada bulan Mei yang jauh meleset daripada jangkaan kenaikan 0.9%. Dalam masa yang sama pengeluaran industri juga jatuh sebanyak 0.4% pada bulan Mei berbanding jangkaan kenaikan 0.5%. Kejatuhan pengeluaran dan aktiviti yang semakin perlahan dalam sektor pembuatan UK memberi petunjuk bahawa risiko Brexit telah memberi kesan kepada ekonomi.
#5 Pasaran saham Wallstreet pada Isnin berakhir positif sekaligus memberi kesan kepada kenaikan indeks-indeks saham Asia pada hari Selasa. Majoriti indeks saham Asia ketika ini didagang positif dengan pasaran Asia Tenggara khususnya Bursa Malaysia membuat kenaikan. Ini menunjukkan pasaran ketika ini berada dalam keadaan Risk-On di mana pelabur berani mengambil risiko.


Dolar Aussie Jatuh Menjunam Ke Paras Terendah 11 Tahun Terkesan Oleh Keputusan PBOC!

The People’s Bank of China (PBOC), hari ini memutuskan untuk menurunkan kadar utama pinjaman negara (LPR) 1 tahun sebanyak 10 mata asas kepada 4.05% manakala LPR untuk 5 tahun pula dikurangkan sebanyak 5 mata asas kepada 4.75%.
Tindakan ini sememangnya telah dijangkakan oleh pasaran setelah negara itu sebelum ini ada menyatakan akan melakukan lebih banyak rangsangan fiskal dan monetari tambahan dalam usaha mengimbangi kesan ekonomi akibat coronavirus.
Susulan itu, dolar Aussie terus jatuh menjunam ke paras terendah terbaru dalam tempoh 11 tahun berbanding USD untuk diniagakan di sekitar paras 0.6648.
Terdahulu, data pekerjaan Australia bagi bulan Januari yang menunjukkan kadar pengangguran meningkat kepada 5.3% daripada 5.1% pada bulan sebelumnya, juga telah mendorong penyusutan dolar Aussie.
 Keputusan PBOC turut memberi kesan kepada dagangan kiwi untuk diniagakan menyusut berbanding USD menghampiri paras terendah tiga bulan.
Sementara itu, dolar USD melonjak menghampiri paras tertinggi 9 bulan berbanding safe-haven yen susulan jangkaan bahawa China akan terus mengambil langkah rangsangan telah meningkatkan selera risiko.
Sejak semalam, pasangan matawang USD/JPY telah mencatat peningkatan sekitar 170 pips sebelum susut sedikit untuk diniagakan di sekitar paras 111.10 pada sesi Asia.
Pengukuhan US dolar turut disokong oleh laporan minit mesyuarat FOMC yang menunjukkan ahli Federal Reserve (Fed) melihat dasar monetari mereka adalah bersesuaian untuk sementara waktu, selain turut menilai risiko domestik dan global yang boleh memperlahankan pertumbuhan A.S.
Selain itu, Jabatan Buruh A.S melaporkan bahawa harga pengeluar Amerika telah mencatat peningkatan tertinggi lebih daripada setahun pada bulan Januari disebabkan oleh kenaikan dalam kos sektor perkhidmatan.


Data NFP Dijangkakan Meningkat Jumaat Ini ?

Ekonomi US dijangka akan mengakhiri tahun 2016 dengan prestasi yang memberangsangkan berikutan penghasilan pekerjaan yang baik, perbelanjaan pengguna yang semakin kukuh dan peningkatan dalam sektor industri. Hal ini menguatkan lagi potensi The Fed untuk menaikkan kadar pada Disember.
Pergerakan pasaran pada minggu ini dijangka akan digerakkan oleh data-data dari US. Pelabur akan memberi perhatian kepada laporan data dari US yang begitu banyak jika dilihat dalam Forex Factory terutamanya data NFP Jumaat ini. Gunatenaga di US dijangkakan akan menambah 165,000 pekerjaan bulan ini yang lebih tinggi daripada catatan sebenar 161,000 pada Oktober.
Dengan data yang lebih kukuh pada kali ini akan memberikan The Federal Reserve sebab yang kuat untuk menaikkan kadar Fed Fund Rate bulan depan. Federal Open Market Committee (FOMC) akan mengadakan mesyuarat terakhir tahun ini pada 14 Disember. Menurut CME Group, peluang untuk The Fed menaikkan kadar sebanyak 25 mata asas pada bulan depan berada di paras 94%.
Pada selasa ini, Commerce Department dijangka akan menyemak semula kiraan KDNK kepada pertumbuhan sebanyak 3.1% berbanding 2.9% bulan lepas.
 The Fed cawangan Atlanta meramalkan pada minggu lepas bahawa pertumbuhan akan berada di paras 3.6% pada suku keempat. Ini akan menjadi paras tertinggi dalam pertumbuhan ekonomi sejak suku ketiga 2014.
Walaupun ekonomi berada hampir dengan gunatenaga penuh (full-employment), pemulihan ini masih belum mencukupi sejak kemelesetan (Great Recession). Oleh sebab itu, Donald Trump berikrar akan membelanjakan sebanyak $1 trillion dalam pembangunan infrastruktur dan membincangkan semula polisi perdagangan.
Dia juga berjanji akan mengurangkan cukai korporat yang mampu meningkatkan aktiviti pelaburan dalam kalangan syarikat di US. Di mata pelabur-pelabur, pendirian Trump ini akan mempercepatkan pertumbuhan ekonomi yang jelas menunjukkan pada masa ini indeks ekuiti US yang kini berada di paras tertinggi.
Selain data Non-Farm Payroll (NFP) dan KDNK (GDP), kerajaan US akan melaporkan pendapatan individu minggu ini. Data ini akan dilaporkan bersama data core-personal expenditure (PCE) iaitu kiraan inflasi yang menjadi keutamaan The Fed.

Perbezaan Data ADP NFP dan NFP


Desas-Desus Mengenai Peningkatan Kadar Pada Mac Membenam Logam Kuning

Emas mula meneruskan junaman dalam sesi Asia pada Selasa apabila pasaran mula menimbulkan desas-desus mengenai kenaikan kadar pada bulan depan.
Emas di Comex menyusut sebanyak 0.41 peratus kepada $1.253.65 satu troy ounce. Disamping itu, dagangan copper meningkat mengetepikan masalah yang berlaku di kedua-dua lombong terbesar copper di dunia iaitu di Chile dan Indonesia.
Semalam, dagangan logam ini berundur hampir 3.5 peratus sementara pasaran menunggu pengumuman agenda ekonomi dari Trump mengenai pembaharuan cukai, perbelanjaan infrastruktur dan dasar luar.
Logam ini mula mengaut keuntungan awal pagi kerana pelabur kekal bimbang Trump gagal mengulas lanjut mengenai pembaharuan dasar yang amat dinantikan oleh pasaran itu. ketidaktentuan politik yang berlaku di Eropah gara-gara pilihanraya yang bakal diadakan di Perancis, Jerman dan Belanda juga memberi manfaat kepada logam terbabit.
 Jabatan Perdagangan juga berkata pada Isnin bahawa data durable goods melonjak sebanyak 1.8 peratus pada bulan Januari setelah dua bulan mengalami penurunan.
Komen Presiden Fed Dallas, Robert Kaplan juga memberi impak kepada US Dollar selepas beliau sekali lagi menegaskan bahawa kenaikan kadar harus dijalankan lebih awal berbanding jangkaan. Beliau juga berpendapat ekonomi boleh berkembang sejauh 2 peratus jika Fed menaikkan kadar sebanyak beberapa kali pada tahun 2017.
Emas dikatakan amat sensitif terhadap pergerakan kadar kerana ia mengubah kos untuk memiliki logam terbabit.
US Dollar Mula Bangkit Dari Kerugian Awal Gara-Gara Faktor Ini!


Sentimen Semasa Pasaran Global Setakat Petang Ini

FOMC menyatakan dalam minit mesyuaratnya bahawa adalah perlu untuk menunggu lebih banyak bukti petunjuk ekonomi di samping mengatakan kelemahan data baru-baru ini hanyalah sementara sebelum bank pusat menaikkan kadarnya semula.
Ahli-ahli FOMC masih menjangka kelemahan semasa dalam data akan berlalu dan masanya akan tiba di mana adalah bersesuaian untuk menaikkan kadar faedah jika sasaran sebelum ini dapat dicapai.
Pasaran saham Asia majoriti didagang lebih tinggi berikutan prestasi positif di Wallstreet di mana S&P 500 mendapat keuntungan hari ke lima berturut-turut. ASX 200 di Australia naik 0.1% dan Nikkei 225 naik 0.4%. Nikkei hari ini juga dibantu oleh komen dari ahli BoJ Sakurai yang berkata adalah penting untuk mengekalkan pelonggaran polisi berikutan inflasi yang sederhana dan ketidaktentuan di luar negara.
Di China, indeks Shanghai Komposit naik 0.4% dan Hang Seng naik 0.6%.
Dalam pasaran tukaran matawang (forex), indeks US dolar melemah semula selepas memulih sedikit pada Selasa. Ini adalah disebabkan nada kenyataan minit mesyuarat The Fed yang kurang ‘hawkish‘ dari jangkaan dan telah menyebabkan US dolar melemah dengan Eur/Usd menguat semula dan kini didagang di sekitar 1.1233.
 Gbp/Usd pula sedikit memulih selepas didagang rendah sejak dua hari lalu yang disebabkan serangan bom di Manchester.
Dalam pasaran komoditi, minyak mentah mencatatkan keuntungan awal dalam sesi Asia pada Khamis menjelang pertemuan OPEC dan beberapa pengeluar utama di Vienna disamping pasaran terus menjangkakan bahawa persetujuan untuk melanjutkan perjanjian pemotongan bekalan bakal dicapai di dalam mesyuarat terbabit.
Emas kembali mendapat momentum dalam sesi Asia pada Khamis apabila pelabur menilai laporan minit mesyuarat Fed bagi bulan Mei dalam nada yang kurang ‘hawkish‘ daripada jangkaan.
Di Amerika Syarikat, Fed Evans (pengundi, dovish) berkata kadar inflasi yang di bawah sasaran adalah “hasil polisi yang serius”. Ekonomi ketika ini berada pada kadar pengangguran 4.4% yang kembali kepada gunatenaga penuh (full-employment), namun inflasi masih bergerak di bawah sasaran The Fed sejak lapan tahun lalu, kata Evans. Katanya bank pusat boleh mencapai sasaran tersebut lebih awal jika mereka sedaya upaya mencapai obejektif tersebut.
Fed Kaplan (pengundi, neutral) berkata kadar faedah jangka panjang semakin hampir kepada 2% dan menegaskan ramalannya tiga kenaikan kadar tahun ini.
Pegawai Rusia dikatakan pernah membincangkan bagaimana untuk mempengaruhi kempen Presiden Trump tahun lalu menurut info dari ‘US Intelligence‘ pada 2016.


Analisis GOLD – Pelabur Untung Besar, Emas Tembus $1,900!

Terus mengukir senyuman di wajah para pelabur emas apabila aset komoditi itu terus mengalami lonjakan nilai yang positif di awal minggu ini.
Ini menyusuli lonjakan awal yang telah berlaku pada penutup minggu lalu dengan krisis Silicon Valley Bank (SVB) menjadi tumpuan seluruh dunia.
Ketika US dolar mengalami penyusutan yang ketara, aset safe-haven emas pula cemerlang paparkan prestasinya untuk keluar dari dagangan zon mendatar minggu sebelum ini.
Namun, penganalisis tetap mengeluarkan amaran berjaga-jaga ekoran pergerakan pasaran masih tidak menentu dengan tumpuan kini beralih pada terbitan data inflasi Amerika Syarikat (AS) hari ini.
Carta harga XAU/USD yang mengukur nilai emas berbanding US dolar menyaksikan corak kenaikan pada Isnin semalam diteruskan menembusi zon 1900.00 susulan lonjakan ke paras 1870.00 Jumaat lalu.
Paras ketinggian terbaru 6 minggu dicapai di sekitar 1914.00 sebelum penurunan lemah di sesi Asia pagi ini (Selasa) berlegar di atas paras 1900.00.
Trend bullish semasa buat emas dijangka akan menyaksikan lanjutan kenaikan harga diteruskan lagi menuju sasaran ketinggian seterusnya pada zon 1950.00.
 Zon tersebut telah diuji pada penghujung Januari lalu sebelum berlaku kejatuhan ketara semula harga emas.
Walaupun corak kenaikan dijangkakan, namun dengan suasana pasaran yang bergelora ini, tidak mustahil untuk harga emas secara tiba-tiba memaparkan terjunan semula.
Harga boleh susut semula ke sekitar 1870.00 dan berkemungkinan menghapuskan keuntungan diraih semalam jika tembus lebih rendah di bawah zon tersebut.
Penurunan ketara jika diteruskan boleh kembali singgah semula ke sekitar 1830.00 yang menjadi kawasan kritikal harga minggu lalu.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis GOLD – Harga Terpeleot Setelah Pamer Pendakian Maut Sehingga Capai $1,813

Dagangan emas nampaknya lebih memberi aksi mengerikan dengan lonjakan agresif sehingga mencatat pendakian melebihi 300 pips pada penghujung dagangan minggu lalu (Jumaat) sebelum kembali susut.
Peningkatan mendadak itu dilihat telah menerima dorongan daripada tekanan inflasi yang meningkat sejak kebelakangan ini serta kekal menjadi tarikan pelabur meskipun suasana pasaran masih berisiko.
Walau bagaimanapun, pendakian harga itu telah diranapkan oleh pengukuhan USD susulan kenyataan Pengerusi Federal Reserve (Fed) Jerome Powell yang menyuarakan mengenai pelaksanaan ‘tapering’.
Meninjau kepada carta harga XAU/USD yang mengukur nilai emas berbanding USD tampaknya telah pamer kenaikan sehingga berjaya menembusi zon rintangan 1800.00 untuk mencapai paras 1813.00.
Namun setelah sahaja mencapai paras tersebut, pergerakan harga emas terus tergelincir untuk cecah semula zon RBS (resistance become support) 1780.00 dan paras rintangan Moving Average 50 (MA50).
Trend harga juga dilihat kembali melonjak selepas mencecah paras MA50 itu pada penghujung sesi bagi menguji semula zon rintangan 1800.00 dan bersambung ke pembukaan sesi dagangan minggu ini (Isnin).
 Sekiranya kenaikan harga emas berjaya dipertahankan, kebarangkalian harga emas dijangka akan sekali lagi mencuba paras 1813.00 dan tidak mustahil untuk harga menuju ke zon rintangan 1830.00 pula.
Zon rintangan tersebut juga adalah merupakan zon yang paling kukuh untuk dirobek yang mana zon itu sentiasa mengekang daripada lonjakan harga yang lebih tinggi sejak Julai meskipun sering kali diuji.
Manakala jika pergerakan harga kembali mencantas aksi cemerlang, trend penurunan akan menyaksikan harga bakal mencecah semula zon RBS (resistance become support) 1780.00 sebelum jatuh lebih parah.
Penurunan yang drastik akan melihat harga menjunam ke zon RBS seterusnya pada 1760.00 dan akan melepasi paras halangan MA50 bagi memberi isyarat awal untuk harga menampilkan perubahan trend.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ulasan Penggerak Pasaran Forex Minggu Ini (24-28 April)

Pada Isnin minggu ini telah berlaku gap pada majoriti pasangan matawang utama dunia berikutan pilihanraya pusingan pertama Perancis di mana Macron dan Le Pen berjaya ke pusingan kedua.
Pada Selasa pasaran begitu optimis menjelang pengumuman prubahan cukai Trump di mana pasaran saham US melonjak dengan NASDAQ kali pertama didagang di atas 6000 mata. Hal ini juga menyokong US dolar pada hari tersebut dengan sentimen yang semakin baik berikutan kemenangan Macron di tambah pula perkembangan terbaru perubahan cukai US.
Permintaan untuk instrumen pelaburan yang selamat juga semakin berkurangan berikutan kelegaan politik Perancis. Kini pasaran menjangka Emmanuel Macron akan mengalahkan Le Pen dalam pusingan kedua yang akan berlangsung pada 7 Mei.
Dalam sesi dagangn Rabu pasaran kecewa dengan pengumuman perubahan cukai US dimana tiada perkara baru yang mengejutkan dan juga pelabur tertanya-tenya bagaimana US akan menampung pendapatan yang semakin berkurangan. Hal ini menyebabkan pasaran Wallstreet pada Rabu susut dengan US dolar juga turut terkesan.
Pada Khamis, pasaran saham Asia mengikuti jejak langlah Wallstreet yang gagal mendapat momentum dari perancangan cukai terbaru Presdien Trump.
Selepas kecewa dengan pengumuman perancangan cukai US semalam, Wallstreet ditutup lebih rendah dalam sesi dagangan Rabu dengan Dow Jones susut 0.10%. Ini diikuti dengan prestasi kurang memberangsangkan di Asia pada Khamis dengan Nikkei 225 susut 0.2%, ASX200 naik 0.2%. Shanghai komposit dan Hang Seng masing-masing susut 0.4% dan 0.1%.
ECB pula seperti biasa masih mengekalkan polisi monetari semasa dengan pandua yang sama diberikan pada mesyuarat sebelum ini. Draghi dalam sidang media berkali-kali menekankan komen dovish walaupun data terkini Eropah semakin baik. Hal ini dilihat sebagai usaha ECB supaya pasaran tidak membuat sebarang spekulasi kepada pengetatan polisi monetari.
Dalam sesi dagangan terakhir kita disajikan dengan data-data pertumbuhan ekonomi (GDP) dari beberapa ekonomi besar dunia seperti US, Kanada dan UK, tidak lupa juga data inflasi Zon Eropah. Secara keseluruhan pasaran memberi tumpuan kepada data GDP dari US dan juga data inflasi Eropah yang mengejutkan.
Sebelum kita meneruskan kepada ulasan kalendar ekonomi sepanjang minggu ini kita lihat dahulu julat pergerakan pasangan matawang utama dunia pada minggu ini dan minggu lepas untuk melihat perbezaan antara kedua-dua tempoh ini.

17 – 21 April
24 – 28 April

Eur/Usd- naik 175 pip
Eur/Usd- volatile 130 pip

Usd/Jpy– 136 pip volatile
Usd/Jpy– naik 219 pip

Gbp/Usd– naik 390 pip
Gbp/Usd– naik 193 pip

Usd/Chf- jatuh 117 pip
Usd/Chf- naik 87 pip

Usd/Cad– naik 264 pip
Usd/Cad– naik 287 pip

Aud/Usd– 120 pip volatile
Aud/Usd– jatuh 148 pip

Nzd/Usd– naik 69 pip
Nzd/Usd– jatuh 205 pip

Tanpa membuang masa lagi mari kita lihat ulasan kalendar ekonomi utama sepanjang minggu ini.

Data keyakinan pengguna bank pusat (Selasa)

Indeks keyakinan pengguna susut kepada 120.3 pada April dari 124.9 yang direkod pada Mac. Petunjuk indeks keyakinan pengguna berada dalam trend menaik sejak Trump dipilih sebagai Presiden Amerika Syarikat walaupun data perbelanjaan pengguna masih belum kukuh dengan jualan runcit merekod kejatuhan pada Februari dan Mac.

Data Inflasi Australia (Rabu)

Inflasi tahunan di Australia naik ke paras tertinggi pada suku pertama 2017 yang menunjukkan bukti bahawa risiko deflasi semakin berkurangan. Harga pengguna (cpi) naik 0.5% pada suku pertama selepas naik 0.5% juga pada suku keempat 2016. Ekonomi yang kembali mengukuh dan lebih banyak pekerjaan sejak beberapa bulan lalu menunjukkan RBA di landasan yang betul untuk mengetatkan semula polisi monetari.

Jualan runcit Kanada (Rabu)

 Jualan runcit Kanada jatuh 0.6% pada Februari jika dibandingkan dengan pasaran yang menjangka hanya susut 0.1%. Jualan runcit teras (core-retail sales) jatuh sebanyak 0.1% pada tempoh sama berbanding ramalan kemerosotan 0.3% di mana kenaikan pada Januari juga dikaji semula kepada 2.3% dari 1.7% sebelum ini.

Data inventori minyak mentah US (Rabu)

Inventori minyak mentah yang dilaporkan oleh EIA berkurangan sebanyak 3.6 juta tong pada minggu berakhir 21 April berbanding kemerosotan 1 juta tong yang dicatatkan sebelum itu. Data API pula merekodkan peningkatan stok sebanyak 900,000 tong pada tempoh sama berbanding pengurangan 800,000 yang direkodkan pada minggu sebelum itu.

Penetapan polisi BoJ (Khamis)

Bank of Japan mengekalkan dasar kewangan dan memberikan pandangan yang lebih yakin terhadap ekonomi berbanding bulan sebelum ini. Perkara ini juga sekali gus menandakan keyakinan terhadap permintaan luar negara yang berpotensi mengekalkan pemulihan eksport.

Penetapan polisi ECB (Khamis)

ECB dalam mesyuarat yang terbaru mengekalkan semua polisi yang digunakan sebelum ini. Bank pusat Eropah ini juga mengekalkan panduan yang diberikan dalam mesyuarat Mac.

Data Core-Durable Goods US (Khamis)

Tempahan ‘durable goods‘ teras (core-durable goods) pada Mac naik 0.7% berbanding jangkaan pasaran yang lebih tinggi iaitu kenaikan 1.3% pada tempoh tersebut. Kenaikan kali ini adalah rendah dari bacaan yang dicatatkan pada bulan sebelum itu dengan kenaikan 2.3% yang telah dikaji semula.

Data inflasi Zon Eropah (Jumaat)

Data inflasi Zon-Eropah (CPI-inflation) melonjak ke paras 1.9% dari 1.5% sebelum ini dan jika dibandingkan dengan jangkaan pasaran hanya meramalkan kenaikan 1.8%. Data inflasi teras (core-inflation) pula naik mendadak dari 0.7% bulan lepas kepada 1.2% dan lebih tinggi dari jangkaan pasaran 1.0%. Ini merupakan bacaan tertinggi sejak 2013.

Data pertumbuhan ekonomi UK (Jumaat)

Pertumbuhan ekonomi UK meningkat sebanyak 0.3% pada suku pertama 2017 berbanding jangkaan pasaran 0.4% dalam tempoh tiga bulan tersebut. Data pertumbuhan suku keempat 2016 sebelum ini merekodkan kenaikan 0.7%.

Pertumbuhan ekonomi US suku pertama (Jumaat)

Pertumbuhan ekonomi US pada suku pertama naik 0.7% berbanding jangkaan pertumbuhan di sekitar 1.3% dan bacaan sebelum ini yang merekod kenaikan 2.1% pada suku keempat 2016. Bacaan kali ini merupakan pertumbuhan yang terendah sejak suku pertama 2014. Perbelanjaan penggunaan peribadi (Personal Consumption Expenditure, PCE) pula semakin perlahan kepada kadar tahunan 0.3% dari 3.5% sebelum ini.
Walaupun data kali ini dilihat kurang memberangsangkan, namun data dari komponen pendapatan peribadi terus mencatat bacaan positif dengan indeks kos pekerjaan meningkat ke paras tertinggi sejak tahun 2008.


Adakah EUR/USD Bakal Menjunam Selepas Keputusan Mesyuarat Dasar ECB?

Matawang US dolar catat sedikit pengukuhan pada sesi New York semalam selepas data inflasi Amerika Syarikat untuk bulan Februari diterbitkan baik dengan angka bacaan 0.1% mengatasi jangkaan penurunan 0.0%.
Namun, inflasi tahunan menurun kepada 2.3% daripada 2.5% pada Januari iaitu tertinggi sejak Oktober 2018.
US dolar berjaya mengukuh berbanding dolar Euro semalam dengan penurunan dipamerkan pada carta harga pasangan EUR/USD.
Harga masih mengekalkan corak penurunan harga sejak awal minggu dengan tumpuan pada hari ini terarah pula pada keputusan mesyuarat dasar polisi bank pusat Eropah.
Risiko Coronavirus COVID-19 semakin meningkat apabila Pertubuhan Kesihatan Sedunia (WHO) telah mengisytiharkan virus tersebut sebagai pandemik.
US dolar kembali melemah selepas Trump dalam ucapannya telah mengumumkan sekatan perjalanan ke Amerika Syarikat dari Eropah kecuali UK.
Sesi pasaran Asia pagi ini melihatkan kenaikan harga pada carta EUR/USD dari paras terendah harian yang dicatatkan semalam sekitar 1.12500 dan menguji paras halangan dinamik Moving Average 50 (MA50).
 Jika harga terus membuat kenaikan lebih tinggi, harga dilihat akan kembali menguji paras ketinggian yang dicapai awal minggu di bawah resistance 1.15000.
Namun pasaran kini sedang menjangkakan pelonggaran polisi lebih lanjut oleh European Central Bank (ECB) yang bakal mendorong pergerakan lemah buat dolar Euro.
Harga berkemungkinan akan menyambung penurunan melepasi paras terendah harian semalam dan menuju zon RBS (resistance become support) pada 1.12000.
Penurunan lebih rendah akan menuju pula paras support sekitar 1.11000 yang diuji pada awal Mac.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan diatas menggunakan platform SaracenMarkets, buka akaun trading anda di SaracenMarkets hari ini. – KLIK SINI


EUR/JPY Menjunam Selepas Data Ekonomi Zon Eropah Dikeluarkan

Tumpuan pada sesi pasaran Eropah hari ini adalah pada data ekonomi pada zon Eropah melibatkan data PMI perkilangan dan perkhidmatan terutamanya di Jerman.
Secara keseluruhannya, bacaan data adalah kurang memuaskan dengan data perkilangan di Jerman dan Perancis gagal menepati ramalan kenaikan oleh pasaran.
Data yang ditunggu-tunggu oleh para pelabur sejak awal minggu ini nyata memberi impak terhadap dagangan Euro di mana dapat dilihat penurunan harga pada pasangan Euro berbanding matawang utama yang lain.
Penganalisis melihat kelemahan pada data ekonomi pada zon Eropah tersebut telah kembali membangkitkan kegelisahan dalam pasaran dan bakal mempengaruhi pertumbuhan ekonomi global.
Kebimbangan dalam pasaran tersebut juga membuatkan pelabur beralih ke arah aset yang lebih selamat di mana memberi kelebihan terhadap matawang safe-haven terutamanya USD dan Yen yang kembali mendapat permintaan.
Dapat diperhatikan pergerakan harga pada chart pasangan matawang EUR/JPY menjunam susulan data ekonomi di zon Eropah pada sesi Eropah petang ini. Harga yang bergerak lebih rendah pada paras Magic Pivot 126.533 dilihat membuat penurunan drastik sekitar 70 pips sehingga ke paras support 125.682 (MagicS3) pada indicator Moshed Magic Line hari ini.
 Jika momentum penurunan harga berjaya dikekalkan, harga bakal meneruskan penurunan lebih rendah sehingga ke paras 125.400 untuk harga menguji zon RBS (resistance become support) tersebut.
Sekiranya zon RBS tersebut berjaya ditembusi harga, paras RBS yang lebih rendah di paras 125.000 dilihat sebagai destinasi tumpuan harga yang seterusnya dengan penurunan mencapai sekitar 150 pips pergerakan harga dari paras Magic Pivot.
Namun jika harga kembali membuat kenaikan semula, paras resistance pada 126.800 juga di paras resistance MagicR1 pada indicator Moshed Magic Line bakal diuji untuk harga terus mencari paras ketinggian yang baru pada chart EUR/JPY.
Lihat gambar chart pasangan matawang EUR/JPY di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan harian.

Paras support: 126.251, 125.964, 125.682.
Paras resistance: 126.820, 127.102, 127.389.


Sentimen Terkini Pasaran Forex Setakat Sesi Asia

US dolar mengukuh berbanding mata wang utama yang lain pada sesi U.S. hari Rabu apabila data pekerjaan sektor swasta (ADP-NFP) yang memberangsangkan mengimbangi kekuatan Yen yang berterusan akibat kebimbangan pasaran terhadap perang perdagangan.
Namun, indeks US dolar yang mengukur kekuatan greenback terhadap enam mata wang utama, susut 0.07% setakat pada sesi Asia hari ini.
Data pekerjaan sektor swasta meningkat sebanyak 235,000 pada bulan Februari,
menurut laporan yang dikeluarkan oleh ADP dan Moody’s Analytics. Bacaan kali ini melebihi daripada jangkaan sebanyak 199,000 sekaligus menimbulkan jangkaan data positif terhadap NFP.
 Data ADP membantu US dolar kembali pulih daripada kerugiannya berbanding Yen. US dollar pada sesi Asia hari Rabu melemah berbanding Yen berikutan risiko yang tercetus daripada perletakan jawatan Gary Cohn (penasihat ekonomi Trump).
Selain itu, tumpuan pasaran pada Rabu juga adalah kepada penetapan polisi monetari Bank of Canada (BoC). Pada mulanya dolar Kanada (CAD) melemah dengan USD/CAD membuat kenaikan selepas kenyataan BoC yang dinilai sebagai dovish. Tetapi kelemahan CAD berakhir dengan berita terbaru tentang NAFTA, di mana potensi untuk Kanada dikecualikan daripada cukai import (tariff) keluli. Hal ini menyebabkan CAD menguat semula berbanding matawang-matawang utama yang lain.
Tumpuan pelabur pada Khamis akan tertumpu kepada penetapan polisi monetari ECB (European Central Bank). Pasaran akan menumpukan kepada isyarat yang diberikan oleh mario Draghi terhadap potensi lanjutan pengurangan pembelian bon di masa akan datang.
Nak belajar analisis Fundamental? Klik sini


Pemulihan ekonomi zon EURO berisiko menjadi sangat lemah pada masa akan datang

Anggaran kedua Keluaran Dalam Negara Kasar (KDNK) bagi suku tahun kedua 2014 (Q2) menunjukkan bahawa ekonomi zon euro yang dicatatkan tiada pertumbuhan memberangsangkan antara April dan Jun. Perbelanjaan isi rumah meningkat sebanyak 0.3% pada Q2, peningkatan suku tahunan yang terbesar dalam tempoh hampir tiga tahun.
 Perdagangan bersih juga membantu meningkatkan KDNK eksport lebih cepat daripada import. Walaubagaimanapun, sumbangan data negatif terbesar kepada KDNK datang dari inventori, yang mungkin menjadi lebih buruk dalam tempoh suku tahun akan datang.


Apa Komen Bekas Ketua OPEC Ini Sehingga Berjaya Menguatkan Semula Pasaran Komoditi Hitam?

Minyak mentah kembali melonjak pada awal sesi Asia apabila pasaran terus mendapat keyakinan terhadap pembekuan bekalan oleh pengeluar minyak utama walaupun masalah lebihan global kekal berterusan.
Di New York Merchantile Exchange, WTI mentah bagi penghantaran September meningkat 0.23% kepada 48.33 setong.
Semalam, brent mentah bagi niaga hadapan melonjak lebih tinggi dari $50 untuk kali pertama sejak 4 Julai. Pasaran global juga terus bertumpu kepada perbincangan pengeluar-pengeluar utama minyak bagi menstabilkan pasaran.
 WTI mentah kini ditutp lebih tinggi dalam 6 sesi berturut-turut.
Di Intercontinental Exchange (ICE), Brent mentah bagi penghantaran Oktober susut $49.52 dan $51.05 setong.
Bercakap secara eksklusif kepada Bloomberg, bekas presiden OPEC, Chakib Khelil berpendapat bahawa terdapat kemungkinan untuk pembekuan bekalan pada forum tenaga di Algeria pada lewat September. Persidangan anggota OPEC bersama dengan pengeluar utama yang lain ini dilihat mampu mengehadkan pengeluaran sekali gus menstabilkan pasaran.
Sementara itu, para pelabur terus bertindak balas terhadap laporan bekalan yang bercampur aduk sejak akhir akhir ini.


GBP/USD Melonjak 140 Pips Rekodkan Ketinggian Terbaru Lagi!

Pelabur tersentak dengan pengukuhan mendadak mata wang Pound Sterling yang dipamerkan sejak sesi Eropah pada Khamis semalam. Apa yang dah terjadi?
Seperti pandangan penganalisis dalam pasaran sebelum ini, penurunan harga pada carta pasangan mata wang GBP/USD belum cukup untuk mengubah trend kenaikan harga.
Pada awal minggu dapat diperhatikan harga telah menyambung kenaikan pada minggu lalu dengan mencapai paras tertinggi hampir 3 tahun sekitar 1.39500 sebelum susut semula pada hari berikutnya.
Namun penurunan harga berlegar di zon RBS (resistance become support) 1.38300 yang menjadi paras sokongan harga daripada jatuh lebih rendah.
Setelah bergerak perlahan di zon tersebut, sesi Eropah pada Khamis semalam menyaksikan lonjakan semula harga dengan mata wang Pound mengukuh berbanding kebanyakan mata wang utama lain dalam pasaran.
Hal ini didorong oleh kenyataan oleh ahli jawatankuasa bank pusat England yang memberi petunjuk bahawa pilihan untuk melaksanakan kadar faedah negatif dilihat semakin menjauh.
Sektor pekerjaan juga menunjukkan perkembangan yang baik di UK, namun pelabur masih berwaspada terhadap krisis penularan varian virus baru sementara perkembangan imunisasi vaksin terus dipantau.
 Harga pada carta GBP/USD semalam telah melonjak sekitar 140 pips hampir mencapai paras pada resistance 1.4000.
Pergerakan harga yang bersambung pada sesi Asia pagi ini perlahan namun masih berlegar di bawah paras 1.4000.
Paras rintangan tersebut dijangka akan ditembusi sekiranya kenaikan harga berjaya diteruskan untuk harga terus memburu rekod tertinggi terbaru sejak 2018.
Namun jika harga membuat terjunan semula, zon RBS 1.38300 akan kembali diuji untuk menghalang kejatuhan lebih rendah harga.
Sekiranya harga berjaya tembusi ke paras lebih rendah, harga dilihat akan menuju zon RBS seterusnya pada 1.37000.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis GOLD – Belum Lagi Mesyuarat FOMC, Emas Selamba Naik Tembus $1,800

Kesan penurunan kadar inflasi Amerika Syarikat (AS) pada bacaan data yang diterbitkan di sesi New York semalam telah memberi kesan positif pada dagangan komoditi termasuk emas.
Harga emas telah melonjak mencatatkan paras ketinggian terbaru 6 bulan disebabkan penyusutan yang ketara pada nilai mata wang US dolar.
Bacaan inflasi tahunan untuk bulan November berada di paras 7.1%, menunjukkan penurunan 5 bulan berturut-turut. Ini juga menguatkan ramalan peningkatan kadar faedah bakal diperlahankan oleh Federal Reserve (Fed).
Justeru, US dolar telah mengalami penyusutan dan membuka ruang untuk emas didagangkan meningkat lebih tinggi.
Pada carta harga XAU/USD yang mengukur nilai emas berbanding US dolar, harga pada mulanya dilihat mendatar di atas zon 1780.00 kemudiannya telah melonjak menembusi zon tumpuan 1800.00.
Ketinggian terbaru dicapai pada 1824.00 sebelum harga berundur semula untuk menutup dagangan di penghujung sesi New York dengan mendatar di sekitar 1810.00.
Pergerakan mendatar harga tersebut kekal sehingga bersambung di sesi Asia dan awal sesi Eropah hari ini (Rabu).
 Memberi gambaran pergerakan harga masih dalam trend bullish apabila harga kekal berada di atas paras sokongan Moving Average 50 (MA50) pada rangka masa 1 jam di carta XAU/USD.
Jangkaan untuk kenaikan lebih tinggi yang diteruskan, jika mengatasi ketinggian semalam seterusnya bakal menguji pula zon penting pada 1830.00.
Selepas harga menembusi rintangan tersebut, sasaran terbaru adalah pada ketinggian 1870.00 pula untuk dicapai.
Namun, jika penurunan pula yang berlaku, berkemungkinan zon 1800.00 akan menunjukkan reaksi menarik harga sebelum dinilai bagi petunjuk pergerakan selanjutnya.
Penurunan yang diteruskan dilihat akan ke paras sokongan awal minggu sekitar 1780.00 sebelum pergerakan trend bearish lebih jelas akan mendorong harag menuju ke zon 1760.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Isu Minyak Mentah Ini Bukan Isu Main-Main

Harga minyak terus mengalami kerugian dari sesi sebelumnya selepas menurun ke angka lebih rendah dalam jangka masa 3 bulan. Peserta pasaran masih menanti keputusan mingguan terkini terhadap stok simpanan minyak mentah dah produk tapisan Amerika Syarikat.
Sementara itu, Pentadbiran Maklumat Tenaga Amerika Syarikat dijangka akan mengeluarkan laporan mingguan pada hari Rabu. Jangkaan meletakkan penurunan sebanyak 2.3 juta tong.
Tambahan lagi, inventori petrol juga dijangka meningkat sebanyak 36,000 tong. Manakala stok produk sulingan, termasuk minyak pemanas dan diesel turut diramal meningkat kepada 714,000 tong menurut penganalisa.
Selepas pasaran ditutup pada hari Selasa, Institut Petroleum Amerika (API) berkata, inventori minyak Amerika Syarikat jatuh sebanyak 827,000 tong pada minggu berakhir 22 Julai. Sebaliknya, inventori produk sulingan termasuk diesel, melaporkan peningkatan sebanyak 292,000 tong.
 Minyak mentah bagi penghantaran September di New York Merchantile Exchange merosot ke angka terendah iaitu $ 42.60 setong.
Sehari sebelum itu, minyak New York didagang pada $ 42.36.
Di ICE Futures Exchange di London, minyak Brent untuk penghantaran bulan Oktober susut 14 sen, atau 0.31%.
Brent futures yang diniagakan di London berada di bawah tekanan baru-baru ini akibat prospek peningkatan eksport dari Libya dan Iraq. Perkara ini menambah kebimbangan akibat lebihan produk akan mengurangkan permintaan minyak mentah.
Harga minyak turun hampir 15% sejak memuncak pada angka $ 50 pada awal Jun. hal ini disebabkan inventori petrol yang tinggi memburukkan pandangan terhadap pasaran minyak mentah.


Data Pekerjaan ADP Catat Pertumbuhan – USD Kekalkan Momentum Pengukuhan

Dolar USD meningkat berbanding safe-haven yen dan swiss franc disokong oleh data pekerjaan ADP (Automatic Data Processing) yang dikeluarkan pada malam tadi menunjukkan pertambahan jumlah pekerjaan sektor swasta di Amerika Syarikat.
Berdasarkan laporan yang dikeluarkan, sektor swasta telah menambah 291,000 pekerjaan pada bulan Januari daripada 199,000 yang dicatatkan bulan lalu, jauh lebih baik daripada jangkaan untuk meningkat hanya 157,000 pekerjaan.
Sementara itu, bacaan data PMI bukan pembuatan ISM Amerika Syarikat pula meningkat kepada 55.5 pada Januari daripada 55.0 yang dicatatkan bulan lalu, melebihi unjuran pasaran untuk meningkat 55.1.
Bacaan ini menunjukkan pertumbuhan paling kukuh bagi perkhidmatan dalam tempoh lima bulan disebabkan peningkatan pengeluaran dan pesanan baru manakala tekanan harga pula semakin menurun.
Dagangan US dolar juga disokong oleh pembebasan Presiden Donald Trump dengan dengan 2/3 undian majoriti Senat, daripada dakwaan penyalahgunaan kuasa dan menghalang tugas kongres.
 Selera risiko meningkat susulan satu laporan menyatakan pasukan penyelidikan di Universiti Zhejiang, China telah menemui ubat yang berkesan untuk merawat pesakit coronavirus telah meningkatkan selera risiko.
Bagaimanapun, menurut Pertubuhan Kesihatan Sedunia (WHO) pula memberitahu setakat ini tiada rawatan perubatan (therapeutics) semasa yang dianggap sangat berkesan terhadap coronavirus.
Matawang pound diniagakan mendatar berbanding USD setelah catat peningkatan kerana disokong oleh bacaan akhir PMI perkhidmatan UK bagi bulan Januari yang lebih baik daripada jangkaan.
Dolar euro terus jatuh ke paras terendah mingguan selepas US dolar meraih pengukuhan kerana disokong oleh bacaan data ekonomi A.S yang memberangsangkan.
Dagangan Aussie menyusut berbanding USD didorong oleh kemerosotan dalam bacaan data jualan runcit Australia bagi bulan Disember, susut kepada -0.5% berbanding 1.0% yang direkodkan sebelum ini, dan tersasar daripada jangkaan kepada -0.2%.


Analisis Teknikal USD/CAD – Timeframe H1 – 8/10/2018

Matawang CAD masih dilihat lemah dalam pasaran setelah terkesan daripada kemerosotan pasaran minyak mentah pada minggu lalu. Pergerakan volatile sehingga 60 pips ketika data pekerjaan NFP dan data pekerjaan di Kanada dikeluarkan pada Jumaat lalu melihatkan harga bergerak di antara paras Magic Pivot dan resistance MagicR1 sebelum harga menutup harga di sekitar paras resistance tersebut.
Pada sesi pasaran Asia hari ini, harga didagangkan lebih tinggi dari paras Magic Pivot 1.2928 hari ini dan dilihat meneruskan kenaikan sehingga melepasi paras resistance 1.2967 (MagicR1). Harga semasa dilihat berada pada paras 1.29877 setakat jam 2.43 petang di mana harga hampir menuju ke paras resistance 1.2995 (MagicR2) pada indicator Moshed Magic Line. Jika harga meneruskan kenaikan, jangkaan harga boleh mencapai paras resistance yang berada pada 1.3035 (MagicR3).
 Namun, sekiranya harga mengalami kejatuhan sehingga ke paras lebih rendah dari Magic Pivot 1.2927, harga dilihat akan menguji paras support 1.2899 (MagicS1) yang berada pada zon tumpuan harga sebelum ini. Penurunan harga seterusnya akan dijangka ke paras support yang berada lebih rendah iaitu pada 1.2859 (MagicS2). Dan jika harga masih menyambung penurunan yang dibuat, harga dilihat akan menuju ke paras support 1.2831 (MagicS3) dan menguji paras tumpuan harga pada paras 1.28150.
Pantau perkembangan pasaran minyak mentah global dan juga isu-isu semasa yang melibatkan matawang Loonie. Gunakan indicator Moshed Magic Line sebagai tambahan dalam analisis teknikal harian anda bagi mendapatkan posisi trading yang terbaik setiap hari.

Paras support: 1.2899, 1.2859, 1.2831.
Paras resistance: 1.2967, 1.2995, 1.3035.


Kenapa GBP/JPY Dah Tak Sambung Naik Selepas Lonjakan 27 Mei?

Apa sudah jadi pada pergerakan harga di carta pasangan mata wang GBP/JPY?
Rata-rata pelabur meluahkan kekecewaan apabila jangkaan untuk harga terus melonjak nampaknya meleset.
Ini adalah susulan lonjakan harga pada pada 27 Mei yang lalu melihakan harga melonjak 200 pips dari paras harga 154.00 sehingga ke paras ketinggian sekitar 156.00 mencatatkan paras tertinggi terbaru sejak Januari 2018!
Namun penurunan disaksikan semula ke paras sekitar 154.800 di zon support harga tersebut sehingga dagangan bersambung pada minggu ini.
Sebelum ini, pelabur optimis untuk harga meneruskan trend bullish dengan perkembangan positif berhubung rancangan UK untuk melonggarkan sekatan pergerakan bagi tujuan pembukaan semula operasi ekonomi sepenuhnya pada 21 Jun ini.
Namun begitu, corak penurunan harga semakin dipaparkan walaupun masih belum begitu jelas isyarat untuk harga memulakan trend bearish.
Memberi tekanan bagi mata wang Pound, kebimbangan varian Covid-19 di UK dilihat akan merencatkan pemulihan ekonomi UK malah, tarikh operasi sepenuhnya ekonomi pada 21 Jun nanti berkemungkinan ditangguhkan kepada 5 Julai.
 Ini akan mendorong penurunan lebih rendah harga pada carta GBP/JPY sekiranya pergerakan Yen juga lebih stabil dalam pasaran.
Untuk jangkaan penurunan di bawah zon 154.800, harga dilihat akan kembali menuju semula ke paras 153.900 yang telah berjaya menyokong harga daripada jatuh lebih rendah sepanjang dagangan Mei lalu.
Harga yang bergerak di bawah paras tersebut pula akan menjangkakan penurunan lebih rendah harga dan boleh mencecah semula sehingga ke paras sekitar 132.00.
Sebaliknya, jika pelabur kembali menyaksikan lonjakan semula harga, paras ketinggian pada 156.00 yang dicapai sebelum ini merupakan mercu harga yang perlu diuji sekali lagi.
Melepasi paras ketinggian tersebut akan terus mencatatkan paras tertinggi terbaru 3 tahun dengan rintangan 156.500 dilihat sebagai paras tumpuan terhampir.
Lihat gambar carta pasangan mata wang GBP/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis GOLD – Emas Masih Cuba Mendaki Menuju $2,000 Semula

Aset komoditi emas paparkan prestasi positif pada dagangan Khamis semalam dengan peningkatan harga yang berlaku ke paras ketinggian terbaru minggu ini.
Walaupun tarikan terhadap aset safe-haven termasuk semakin memudar, namun harga emas tetap berjaya pamerkan peningkatan.
Penganalisis menilai situasi ini didorong oleh faktor penyusutan US dolar yang membuka lebih ruang untuk emas meningkat susulan reaksi terhadap terbitan data pertumbuhan ekonomi Amerika Syarikat (AS) di sesi New York semalam.
Bacaan akhir bagi data keluaran dalam negara kasar (KDNK) AS untuk suku terakhir 2022 lalu mencatatkan sedikit penurunan berbanding jangkaan untuk kekal.
Justeru, penyusutan yang berlaku ke atas US dolar mendorong harga emas meneruskan peningkatan namun pelabur kekal berhati-hati dengan ketidaktentuan pasaran di penghujung minggu.
Carta harga XAU/USD yang mengukur nilai emas berbanding US dolar menyaksikan kenaikan harga semula bermula dari paras 1955.00 di sesi Asia, sehingga mencapai ketinggian 1984.00 di sesi New York.
Pergerakan harga di atas paras sokongan Moving Average 50 (MA50) pada rangka masa 1 jam di carta XAU/USD itu memberi isyarat bullish untuk emas memberi harapan positif kepada pelabur.
 Harga mendatar menyambung dagangan pada sesi Asia dan Eropah hari ini (Jumaat), dan pergerakan harga dijangka lebih rancak pada sesi seterusnya.
Sekiranya kenaikan harga berjaya diteruskan, emas dilihat akan kembali mencapai semula paras 2000.00.
Paras tersebut menjadi rintangan diuji beberapa kali pada minggu lalu di mana harga dilihat masih gagal untuk capai ketinggian terbaru lagi.
Namun, jika harga emas tiba-tiba menjunam semula di penghujung minggu ini, paras 1950.00 dijangka akan mengundang reaksi menarik sebelum pelabur menilai pergerakan harga selanjutnya.
Jika jelas harga sudah berubah arah, penurunan harga boleh dijangka mencecah hingga sekitar 1900.00 yang merupakan antara paras tumpuan sebelum ini.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pelabur Kembali Tenang, Apa Terjadi Pada Pasaran Matawang?

Pasaran mata wang kekal suram menyusuli penjualan dalam pasaran saham Wall Street ketika pelabur terus menilai risiko terhadap ekonomi ekoran lonjakan drastik harga komoditi dunia akibat perang yang meningkat di Ukraine.
US dolar kukuh di paras tertinggi sejak Mei 2020 walaupun sedikit susut pada sesi Asia, menyaksikan indeks dolar yang mengukur kekuatan greenback diniagakan stabil pada 99.15 berbanding pesaing utamanya.
Sementara itu, euro terus didagangkan di paras terlemah hampir dua tahun berbanding USD dengan pergerakan harga menunjukkan sedikit pemulihan daripada kejatuhan yang dicatatkan pada dagangan awal minggu.
 Pelabur kini menantikan mesyuarat Bank Pusat Eropah (ECB) pada Khamis yang dijangka bakal menyaksikan bank pusat itu akan menangguhkan sebarang pengetatan yang berpotensi untuk dilaksanakan.
Hal ini kerana, kesan daripada perang Ukraine-Rusia seperti sekatan ekonomi terhadap Moscow dan lonjakan mendadak harga komoditi dikhuatiri dapat merencatkan pertumbuhan Eropah.
Mata wang berkaitan komoditi, dolar Aussie, kiwi dan loonie didagangkan stabil selepas ia menghapuskan keuntungan pada sesi New York berikutan penyusutan dalam saham Wall Street yang menandakan sentimen berisiko.
Selain itu, mata wang ruble pula terus didagangkan merosot ke paras terendah berbanding US dolar ekoran kebimbangan ekonomi Rusia akan terjejas akibat sekatan Barat yang dikenakan ke atasnya.


Pertumbuhan Ekonomi UK Naik 0.5% Pada Suku Ketiga

Sebentar tadi Pejabat Statistik Kebangsaan UK mengeluarkan laporan pertumbuhan KDNK (GDP) UK yang mencatatkan bacaan 0.5% pada suku ketiga. Bacaan ini sama dengan bacaan pada suku kedua dan jangkaan penganalisis pada kadar 0.5%.
Laporan pertumbuhan ini pada suku ketiga ini adalah selepas undian referendum EU. Sejak pengundian itu, pertumbuhan KDNK UK tidak banyak berubah dari laporan suku kedua. Hal ini menunjukkan kesan terhad undian referendum itu kepada ekonomi UK.
Berbanding dengan laporan suku ketiga 2015, pertumbuhan kali ini meningkat sebanyak 2.3%. Manakala KDNK-perkapita meningkat sebanyak 0.3% berbanding suku kedua.
Terdapat pertumbuhan yang signifikan dalam sektor perkhidmatan pada suku ketiga iaitu 0.8%, tetapi berlaku penurunan dalam semua dalam sektor-sektor yang lain dengan penyusutan 0.5% dalam pengeluaran.
 Perdagangan bersih (net-trade) menyumbangkan 0.5% pertumbuhan ekonomi suku ketiga dengan peningkatan perbelanjaan isirumah sebanyak 0.7%.
Manakala pelaburan perniagaan meningkat 0.9% lebih tinggi daripada jangkaan 0.6% walaupun berlaku penurunan 1.6% dalam bacaan tahunan.
Pelaburan akan menjadi fokus utama UK dalam beberapa bulan akan datang. Pun begitu, Brexit masih menjadi tumpuan kerana ketaktentuan yang boleh melemahkan perbelanjaan modal dan pelaburan di UK.
Sejurus sahaja laporan KDNK ini dikeluarkan, Gbp/Usd menguat sebanyak 22 pip dari 1.2450 ke 1.2472 dalam 30 minit pertama. Manakala Indeks FTSE berubah sedikit sejurus data dikeluarkan.

Teori Harga Minyak Global Oleh Penganalisis di Goldman Sach


4 Tips Untuk Jadikan Kerjaya Forex Trader Anda Lebih Mudah

Seperti anda sedia maklum, forex trader adalah satu kerjaya di institusi kewangan. Jadi sekiranya anda berminat untuk menjadi seorang trader, tentulah ada syarat yang perlu dipenuhi supaya anda juga boleh berjaya walaupun jadi trader dari rumah. Berikut adalah 4 tips untuk membuatkan anda lebih mudah untuk berjaya:
#Buat Trading Plan dan Ikutinya:
Trading adalah sama seperti perniagaan atau kerjaya lain yang mana, jika anda tidak mempunyai perancangan dan pelan tindakan, anda memang menempah kegagalan. Trading plan adalah satu keperluan kerana tanpanya trading akan jadi satu perjudian. Trading plan yang baik akan menentukan 3 peraturan yang perlu dipatuhi: bila masa untuk masuk market, berapa had risiko, dan bila masa nak exit. Itu sahaja. Ia adalah penting untuk anda bangunkan satu trading plan dan patuhi peraturan yang anda sendiri buat, jika anda berharap untuk menjadi trader yang berjaya.
#Belajar Untuk Terima Kerugian:
Kerugian adalah sebahagian daripada perniagaan, begitu juga trading yang sememangnya satu perniagaan dan tidak ada seorang trader pun yang akan terlepas dari mengalami kerugian. Bezanya cuma sama ada anda rugi banyak dari untung, atau untung lagi banyak dari rugi.
Sebagai manusia kita memang mencari kesempurnaan dan kita percaya bahawa jika kita boleh mencari teknik yang betul, kita boleh trade dengan sempurna dan tidak akan mengalami kerugian. Malangnya itu satu ilusi dan tidak akan berlaku, kerana trader terbaik dunia pun mengalami kerugian dan faham bahwa ianya sebahagian daripada perniagaan. Kuncinya adalah tidak takut dengan kerugian, tetapi menerima hakikat bahawa kerugian boleh berlaku dan oleh itu risiko perlu diuruskan dengan sewajarnya.
 #Gunakan MM yang betul:
Kunci untuk berkekalan dalam dunia forex adalah dengan mengawal risiko. Anda perlu menahan godaan untuk trade kerana nak untung banyak dan tukar mindset kepada trade untuk rugi sedikit. Oleh kerana kerugian adalah sesuatu yang tidak dapat dielakkan, jadi set minda anda untuk kawal kerugian. Anda perlu jaga modal anda seperti anda menjaga yang tersayang. Anda tentu tidak akan membahayakan nyawa ahli keluarga anda yang tersayang bukan? Jadi jangan risikokan modal anda untuk trade yang tidak perlu atau secara mebabi buta, kerana modal anda adalah talian hayat kerjaya trading anda. Pastikan risiko maksimum anda adalah antara 2-3% untuk setiap trade dan anda akan pastikan jika anda mengalami rentetan kerugian, anda masih ada modal untuk meneruskan kerjaya anda.
#Jangan Jadi tamak:
Apabila anda membuka position dan pasaran seolah mengikut apa yang anda fikirkan macam magic, anda akan tergoda untuk hold lebih lama dengan trade anda kerana anda fikir ia akan terus bergerak dalam arah yang sama, sekaligus membuat anda nak dapatkan lebih banyak untung. Walau bagaimanapun, ini boleh memakan diri apabila pasaran boleh berubah dengan cepat dan menghakis semua keuntungan anda dan anda kembali floating negatif.
Untuk mengelakkan ini, anda perlu ada strategi pengurusan trade. Kerana itulah penting untuk tahu sama ada post yang akan dibuka adalah untuk intraday atau swing. Kalau intraday, ambillah untung apabila pasaran telah memenuhi range hari itu atau mencapai take profit yang telah anda tetapkan. Sekiranya swing, mungkin anda boleh alihkan stop loss apabila pasaran telah berada jauh dari entry anda. Alihkan ke breakeven bukan alihkan supaya jadi lebih besar. Jumlah ini harus ditakrifkan dalam trading plan anda dan harus dipatuhi.
Forex mungkin nampak macam susah atau seperti mustahil untuk dipelajari, tetapi dengan tips ini anda akan lebih mudah untuk berjaya dalam kerjaya forex trading. Ramai orang yang gagal sebab tak ikut semua ini, betul tak? tepuk dada tanya diri.


Untunglah! Dua Faktor Ini Terus Menyokong USD

Sentimen berisiko terus meletakkan pasaran dalam keadaan tidak menentu dengan menyaksikan dagangan euro berlegar di sekitar paras terendah berikutan ditekan oleh raja mata wang US dolar yang mendapat permintaan pelabur sebagai safe-haven.
Euro didagangkan di sekitar harga 1.1300 pada permulaan sesi Asia selepas tergelincir lebih rendah pada sesi sebelumnya. Sementara mata wang yen terus mempamerkan prestasi terbaiknya dalam tempoh satu minggu.
Pergerakan dalam pasaran mata wang dilihat lebih berhati-hati dengan tumpuan terarah sepenuhnya pada perkembangan baharu dalam ketegangan antara Rusia dan Ukraine.
Tindakan Presiden Ukraine, Volodymyr Zelenskiy menimbulkan kegelisahan buat pelabur selepas beliau mengarahkan rakyatnya untuk mengibarkan bendera negara dan menyanyikan lagu kebangsaan pada 16 Februari, tarikh yang didakwa oleh media-media Barat bahawa Rusia akan memulakan serangan. Beliau menamakan hari tersebut sebagai ‘Hari Perpaduan’.
 Selain daripada krisis geopolitik, para penggubal dasar Fed telah mula berdebat mengenai bagaimana mereka akan memulakan kenaikan kadar faedah yang akan datang pada mesyuarat polisi pada bulan Mac.
James Bullard, yang minggu lalu telah mencadangkan kenaikan besar sebanyak 50 mata asas telah mengulangi kenyataan tersebut pada ucapannya pada sesi New York. Sementara penggubal dasar lain pula masih lagi berhati-hati dalam kenyataan mereka.
Ketegangan di Ukraine dan prospek yang lebih agresif oleh Fed, dilihat menjadi penyokong buat dagangan dolar greenback pada minggu ini.
Tumpuan pelabur seterusnya disasarkan kepada penerbitan indeks harga pengeluar (PPI) Amerika Syarikat pada malam ini yang dijangka akan terus menunjukkan peningkatan pada bulan Januari.


Data Tuntutan Pengangguran Ini Jadi Tumpuan Pelabur Bagi Lihat Kesan Krisis Kewangan!

Bilangan rakyat Amerika yang memfailkan tuntutan baharu untuk faedah pengangguran berkurangan minggu lalu, tidak menunjukkan tanda-tanda bahawa pergolakan pasaran kewangan baru-baru ini berikutan kegagalan dua bank serantau memberi kesan kepada ekonomi.
Tuntutan awal untuk faedah pengangguran turun 1,000 kepada 192,000 pelarasan musim bagi minggu berakhir 18 Mac, lapor Jabatan Buruh pada hari Khamis. Ahli ekonomi yang ditinjau oleh Reuters telah meramalkan 197,000 tuntutan untuk minggu terkini.
Tuntutan pengangguran telah melantun dalam julat yang ketat pada tahun ini, kekal rendah berdasarkan piawaian sejarah, walaupun dihimpit tindakan pemberhentian oleh syarikat teknologi utama.
Dengan 1.9 kekosongan pekerjaan untuk setiap penganggur pada bulan Januari, majikan secara amnya keberatan untuk melepaskan pekerja.
 Pakar ekonomi menjangkakan keadaan pasaran buruh akan longgar, terutamanya susulan kejatuhan Silicon Valley Bank di California dan Signature Bank di New York. Keadaan kewangan pada ketika ini menyebabkan bank menjadi lebih ketat dalam pemberian kredit, yang berpotensi memberi kesan kepada isi rumah dan perniagaan kecil, yang telah menjadi pemacu utama pertumbuhan pekerjaan.
Hal ini turut diakui oleh Rizab Persekutuan, dimana pihak the Fed telah menaikkan penanda aras kadar faedah semalaman sebanyak satu perempat mata peratusan, tetapi menunjukkan ia berada di ambang menghentikan kenaikan selanjutnya dalam kos pinjaman.
Bank pusat A.S. telah menaikkan kadar dasarnya sebanyak 475 mata asas sejak Mac lalu daripada hampir sifar kepada julat 4.75%-5.00% semasa. Pengerusi Fed Jerome Powell memberitahu bahawa “peristiwa dalam dua minggu lepas berkemungkinan mengakibatkan beberapa pengetatan keadaan kredit untuk isi rumah dan perniagaan, dan dalam masa yang sama menimbang permintaan terhadap pasaran buruh dan inflasi.”
Tuntutan sedikit berubah antara minggu tinjauan Februari dan Mac. Ekonomi mencipta 311,000 pekerjaan pada Februari selepas menambah 504,000 pada Januari.


EUR/USD Kekal Teruskan Kenaikan Menjelang Mesyuarat Polisi ECB

Matawang Euro kekal meneruskan kenaikan pada dagangan Rabu mencatatkan paras ketinggian terbaru 3 bulan pada carta harga pasangan matawang EUR/USD.
Pengukuhan Euro terus disokong oleh penyusutan nilai dagangan US dolar dalam pasaran dengan harapan pemulihan ekonomi meskipun berdepan risiko rusuhan di Amerika Syarikat.
Data ekonomi pada sesi Eropah melihatkan peningkatan pada bacaan data walaupun masih di paras yang rendah khususnya PMI perkhidmatan di Sepanyol, Itali dan Jerman.
Terdapat laporan terbaru bahawan Jerman bercadang untuk melonggarkan sekatan perjalanan untuk negara anggota Kesatuan Eropah (EU) bermula 15 Jun termasuk UK, Switzerland Iceland dan Norway.
Dagangan pada carta EUR/USD semalam mencatatkan kenaikan sekitar 80 pips hampir ke paras 1.12000 di zon resistance tersebut.
Harga masih bergerak di atas paras sokongan Moving Average 50 (MA50) pada rangka masa 1 jam pergerakan harga di carta EUR/USD menunjukkan trend kekal bullish.
Harga meneruskan kenaikan pada hari ini melepasi paras ketinggian 1.12000 sehingga ke paras sekitar 1.12280 dan turun menguji semula paras 1.12000.
 Harga dijangka akan meneruskan kenaikan sehingga ke paras ketinggian 1.13000 untuk terus mencatatkan paras ketinggian terbaru.
Namun, pelabur dijangka akan berwaspada menjelang mesyuarat polisi bank pusat Eropah (ECB) pada Khamis dan akan menghadkan pengukuhan Euro.
Jika penurunan harga berlaku, harga yang turun lebih rendah melepasi paras sokongan Moving Average 50 (MA50) akan menguji paras tumpuan sekitar 1.11000.
Perubahan trend bearish harga dijangka akan meneruskan penurunan lebih rendah menuju zon RBS (resistance become support) pada 1.10000.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Harga Minyak Mentah Capai Paras Tertinggi Mei 2015

Harga minyak mentah WTI (West Texas Intermediate) mencapai paras tertinggi $68 yang pernah dicapai pada Mei 2015. Pengukuhan ini disokong oleh kebimbangan di Iran yang berpotensi memberi risiko kepada bekalan dunia, cuaca sejuk di Amerika Syarikat yang melonjakkan permintaan dan pemotongan output yang diketuai OPEC.
Enam hari protes anti-kerajaan terhadap kerajaan Iran telah menambah risiko geopolitik yang menyebabkan harga komoditi hitam meningkat. Bagaimanapun, pengeluaran dan eksport Iran sebenarnya tidak terkesan setakat ini.
Minyak WTI kini didagangkan di sekitar $61.80 setong setakat pukul 9.20 malam, dan minyak Brent pula di paras $67.80 setong.
 “Protes di Iran menambah lagi kenaikan dalam tren pasaran minyak mentah yang menaik,” kata Norbert Rucker, ketua penganalisis di Swiss bank.
Cuaca sejuk di Amerika Syarikat juga telah menambah lagi permintaan terhadap komoditi ini khususnya bagi jenis minyak ‘pemanas’.
Lonjakan harga pada Mei 2015 berjaya mencapai paras tertinggi sejak Disember 2014. Pada ketika itulah, OPEC (Organization of the Petroleum Exporting Countries) membuat keputusan untuk menghentikan pengeluaran yang menyebabkan harga komoditi hitam selepas itu merosot sehingga ke paras terendah.
OPEC yang dibantu oleh Rusia dan pengeluar bukan-OPEC yang lain memeterai perjanjian pemotongan pada 2016. Tujuannya tidak lain tidak bukan untuk menaikkan harga dengan mengurangkan lambakan bekalan.


Sektor Pembuatan US Capai Paras Tertinggi 26-Bulan Lalu

Aktiviti sektor pembuatan mengukuh kepada 56.0 pada Januari dari bacaan 54.5 bulan lalu. Bacaan kali ini lebih tinggi dari jangkaan pasaran 55.0 dan merupakan paras yang tertinggi sejak Disember 2014.
12 daripada 18 industri di US merekodkan pertumbuhan dalam suasana perniagaan yang meyakinkan.
Komponen tempahan naik dari 60.3 kepada 60.4, di mana indeks pengeluaran meningkat dari 59.4 kepada 61.4. Apa yang menyebabkan kedua-dua komponen ini berada di atas 60.0 adalah, keadaan ekonomi yang kukuh di US.
Indeks pekerjaan juga naik dari 52.8 kepada 56.1 pada Disember. Pengukuhan data yang lebih dari jangkaan memberikan kita isyarat kepada data pekerjaan yang akan diumumkan pada Jumaat.
 Komponen eksport adalah satu isu yang agak sensitif beberapa bulan akan datang, dengan kebimbangan kepada pengukuhan berterusan US dolar mampu memberikan impak negatif kepada sektor eksport. Indeks eksport kali ini mencatatkan penyusutan dari 56.0 sebelum ini kepada 54.5.
Indeks harga pula naik dari 65.5 kepada 69.0 dan merupakan bacaan tertinggi sejak Jun 2011 yang akan mengekalkan tumpuan The Fed kepada risiko kenaikan inflasi.
Data secara keseluruhan akan mengekalkan keyakinan kepada ekonomi US dalam masa terdekat dan mengekalkan potensi kenaikan kadar oleh The Fed. Dengan data positif hari ini, akan meningkatkan spekulasi kenaikan kadar The Fed lebih pantas tahun ini.
Sejurus data ini dikeluarkan, US dolar meneruskan pengukuhan selepas data ADP-NFP merekodkan bacaan tertinggi pukul 9.15 malam tadi. Tumpuan kini terarah kepada penetapan kadar oleh FOMC pukul 3.00 pagi waktu Malaysia.


Analisis GOLD – Harga Emas Masih Bergelut Di Bawah Paras Rintangan $1,900

Harga emas dilihat bergerak dalam zon mendatar namun kekal berlegar di bawah paras $1,900 sepanjang minggu lalu.
Walaupun sentimen pasaran masih kekal berisiko, namun pergerakan aset safe-haven emas kini terus dipengaruhi oleh perubahan nilai US dolar dalam pasaran.
Pada carta harga XAU/USD yang mengukur nilai emas berbanding US dolar, dapat diperhatikan zon 1900.00 kekal menjadi rintangan buat harga.
Selepas mesyuarat FOMC minggu lalu yang mendorong penyusutan awal US dolar telah memperlihatkan lonjakan harga emas yang cuba untuk melepasi rintangan 1900.00 pada dagangan Khamis.
Namun harga gagal meneruskan kenaikan dan menjunam semula sehingga ke zon tumpuan 1870.00 menjelang laporan pekerjaan NFP Amerika Syarikat (AS).
Corak kenaikan harga dipaparkan pada dagangan Jumaat sekitar 200 pips kenaikan dan laporan NFP AS tidak memberikan reaksi ketara buat pergerakan emas pada penutupan dagangan minggu lalu.
Harga emas kembali memberi isyarat trend bearish dengan penurunan sepanjang sesi Asia pada pembukaan dagangan minggu ini yang bergerak di bawah paras halangan Moving Average 50 (MA50) pada rangka masa 1 jam pada carta XAU/USD.
 Harga telah susut semula ke zon 1870.00 dengan jangkaan penurunan lebih rendah akan diteruskan bersambung pada sesi-sesi dagangan berikutnya.
Untuk penurunan lebih rendah, zon support harga sekitar 1850.00 yang telah dicecah pada awal minggu lalu bakal kembali diuji sekali lagi.
Dan penurunan yang diteruskan dilihat akan ke paras tumpuan berikutnya sekitar 1830.00 untuk mencatatkan paras terendah terbaru 13 minggu.
Sebaliknya jika emas memulakan lonjakan pada minggu ini, melepasi zon 1900.00 akan mencetuskan semula jangkaan bagi kenaikan lebih tinggi sebagai isyarat perubahan trend bullish.
Kenaikan harga selanjutnya akan menuju ke zon 1950.00 sebelum sasaran lebih tinggi akan kembali untuk mencapai semula paras ketinggian 2000.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


CPI Betul-Betul ‘Mengganas’ Pada Januari, Melonjak Melebihi Jangkaan!

Indeks harga pengguna pada bulan Januari melonjak lebih daripada jangkaan dalam tempoh 12 bulan. Ini membawa indikasi prospek inflasi yang semkin membimbangkan dan mengukuhkan kemungkinan kenaikan kadar faedah yang besar pada tahun ini.
Indeks harga pengguna, yang mengukur harga berpuluh-puluh barangan pengguna harian dilaporkan meningkat sebanyak 7.5% berbanding setahun lalu, seperti yang dilaporkan Jabatan Buruh sebentar tadi.
Bacaan inflasi ini jauh mengatasi anggaran Dow Jones sebanyak 7.2% untuk bulan Januari. Bacaan bulan Januari ini merupakan bacaan tertinggi sejak Februari 1982. Tanpa mengira harga gas dan barangan runcit, bacaan CPI meningkat sebanyak 6% berbanding anggaran 5.9%.
 Kadar bulanan Januari juga berkembang lebih pantas daripada jangkaan. CPI teras kedua-duanya meningkat 0.6%, berbanding anggaran untuk peningkatan 0.4%. Inflasi teras meningkat pada paras terpantas sejak Ogos 1982.
Kos tenaga secara keseluruhan meningkat 0.9% untuk bulan tersebut dan 27% pada tahun tersebut. Kos kenderaan, yang telah menjadi salah satu penyumbang inflasi terbesar sejak ia mula melonjak lebih tinggi pada musim bunga 2021, tidak berubah untuk model baharu dan meningkat 1.5% untuk kereta dan trak terpakai pada Januari.
Data berasingan pula menunjukkan, Jabatan Buruh pada hari Khamis melaporkan bahawa tuntutan pengangguran jatuh sebanyak 16,000 kepada bacaan 223,000 bagi minggu berakhir 5 Februari.
Indeks US dolar yang mengukur matawang greenback berbanding enam matawang utama melonjak 0.36% kepada paras dagangan 95.835 selepas data CPI dikeluarkan.


Indeks PMI Pembuatan UK Merosot, GBP Melemah

Data terbaru indeks PMI sektor pembuatan UK menyusut ke paras terendah tiga bulan lalu kepada 54.3 pada Jun dari 56.3 yang direkod sebelum itu. Bacaan kali ini juga jauh dari jangkaan pasaran 56.3.
Dalam komponen-komponen sektor tersebut, tempahan baru merekod peningkatan dalam semua jenis pembuatan, manakala merosot dalam pertumbuhan eksport ke paras terendah lima bulan.
Komponen pekerjaan dalam sektor pembuatan pula meningkat buat kali ke-11 bulan berturut-turut, walaupun pertumbuhan ada sedikit perlahan sejak akhir-akhir ini.
 Sektor pembuatan keseluruhannya masih dilihat meyakinkan dengan 48% daripada syarikat pembuatan di UK menjangka kenaikan pengeluaran dalam tempoh 12 bulan akan datang.
Walaubagaimanapun, keyakinan dalam keseluruhan industri pembuatan melemah ke paras terendah 7 bulan lalu berikutan ketidaktentuan rundingan Brexit.
Keyakinan dalam sektor pembuatan sepatutnya kekal kukuh, tetapi terdapat spekulasi bahawa momentum sektor ini semakin perlahan. Dari segi jangka panjang, kita tetap melihat komponen pelaburan sebagai pemangkin dalam sektor ini dalam suasana rundingan Brexit yang tidak menentu.
Matawang Gbp melemah selepas data ini dikeluarkan dengan GBP/USD jatuh dari 1.2990 kepada 1.2960. Ketika ini GBP/USD sedang didagang di sekitar 1.2965 setakat pukul 5.22 petang


Anda Rugi Jika Abaikan Perkembangan Terbaru Tentang Komoditi Hitam Ini!

Harga minyak agak merosot selepas kebanyakan trader berlumba-lumba mengambil keuntungan dalam sesi sebelumnya. Semalam pasaran menyaksikan stok simpanan minyak mentah menurun dan jangkaan pembekuan bekalan oleh OPEC yang semakin menguat.
WTI mentah didagang menurun 16 sen daripada harga penutup sesi sebelum ini.
Sementara itu, brent mentah pula telah menjunam sebanyak 3 sen.
Peniaga minyak mentah mengatakan bahawa penurunan minyak adalah kerana keuntungan yang diambil dalam sesi sebelumnya berikutan laporan kejatuhan minyak mentah sebanyak 5.2 juta tong.
 Buat masa ini, pasaran minyak mentah didagang stabil dengan jangkaan kenaikan yang selanjutnya.
Menurut penganalisis teknikal komoditi, Wang Tao berkata minyak AS mungkin akan mencecah nilai antara $51.67 hingga $52.11 setong.
Seterusnya, pasaran minyak mentah akan memberikan fokus kepada pertemuan OPEC yang dirancang bakal diadakan pada 30 November sebagai harapan untuk memotong bekalan minyak mentah. Rusia juga sebelum ini mengatakan kesediaannya untuk bekerjasama dalam pertemuan terbabit.
Ini Perkembangan Terbaru Bekas Gabemor Malaysia Yang Anda Mesti Baca!


Ini Akan Jadi Minggu Terburuk USD Sejak Februari!

Walaupun meningkat pada sesi Eropah, US dolar menuju kerugian mingguan pertama sejak awal Februari setelah mempamerkan aksi mengecewakan pada minggu ini dengan merosot ke paras terendah dua minggu.
Berbanding sekumpulan mata wang utama, indeks dolar didagangkan berlegar di bawah harga 103.00 setelah menurun sekitar 1.4% pada minggu ini. Jumaat lalu, ia telah melonjak ke paras tertinggi sejak Januari 2003 pada 105.01.
Kemerosotan ini turut menyusuli penurunan dalam hasil perbendaharaan AS 10 tahun ke tahap 2.86%.
Meskipun pasaran saham global turut merosot pada minggu ini berikutan kebimbangan terhadap risiko kepada pertumbuhan dari pengetatan agresif, tetapi US dolar gagal meningkat sebagai safe-haven.
 Sebaliknya, mata wang safe-haven lain seperti yen dan swiss franc pula yang mendapat manfaat dengan yen di landasan untuk keuntungan minggu kedua dan franc pula bakal merekodkan minggu terbaiknya sejak Mac 2020.
Dalam pada itu, mata wang utama lain turut meningkat yang kebanyakannya disokong oleh data-data ekonomi memberangsangkan dan jangkaan kenaikan kadar faedah oleh bank pusat masing-masing.
Ini dapat dilihat pada pergerakan mata wang euro dan pound terus mengekalkan pengukuhan di paras ketinggian dua minggu berbanding US dolar dengan keyakinan Bank Pusat Eropah (ECB) akan memulakan kitaran pengetatan pertama pada Julai dan Bank Pusat England (BOE) pula melanjutkan kenaikan kadar susulan data yang positif.
Dolar Aussie pula meningkat dengan sokongan daripada data inflasi dan pekerjaan yang jauh lebih kukuh daripada dijangkakan.


Jumlah Pengangguran di US Naik Minggu Lepas

Sebentar tadi pukul 9.30 malam Jabatan Buruh US melaporkan 268,000 laporan pengangguran (Jobless claims) dicatatkan bagi minggu berakhir pada 26 November yang menunjukkan peningkatan sebanyak 17,000 berbanding minggu sebelum itu yang mencatatkan jumlah 251,000.
Data yang dikeluarkan ini lebih tinggi daripada jangkaan penganalisis sebanyak 252,000.
Jobless claims bermaksud jumlah penduduk yang pertama kali membuat permohonan insurans pengangguran. Ia juga dipanggil sebagai Unemployment claims.
 Tuntutan atau permohonan faedah pengangguran berada di bawah 300,000 untuk 91 minggu berturut-turut yang paling lama sejak tahun 1970.
Amerika Syarikat adalah sebuah negara yang pertumbuhan ekonominya banyak disumbangkan oleh perbelanjaan domestik. Bagi meningkatkan perbelanjaan domestik, pasaran buruhnya mestilah dalam keadaan optimum. Untuk melihat keadaan optimum dalam pasaran buruh, kadar pengangguran haruslah berada di bawah dan tidak melebihi 5%.
Harus diingat data-data pekerjaan bagi negara seperti US adalah sangat penting bagi menentukan ekonomi US sedang berada dalam keadaan baik ataupun tidak. Sepertimana pemain pasaran memberi perhatian kepada data NFP (non-farm payroll) setiap bulan, data ini juga tidak kurang pentingnya kerana ia juga memberikan gambaran jumlah penduduk yang sedang menganggur.


Euro Melonjak Sebentar Tadi? Nowotny Beri Komen Hawkish Terhadap Polisi ECB

Matawang Euro membuat kenaikan pada Selasa khususnya sejak pukul 7 petang tadi. Euro bukan sahaja menguat berbanding USD, tetapi ia juga menguat berbanding matawang utama yang lain.
EUR/USD setakat ini menguat 0.33%, EUR/JPY naik 0.58%, EUR/GBP naik hampir tidak berubah setakat pada pukul 8.06 malam. Kenaikan matawang Euro disebabkan komen hawkish oleh salah seorang ahli Governing Council dalam European Central Bank (ECB).
Bank pusat Eropah (ECB) boleh memulakan proses menaikkan kadar faedah dengan menaikkan terlebih dahulu kadar deposit ke paras yang positif, kata salah seorang ahli ECB, Ewald Nowotny pada Selasa. Hal ini dilaporkan oleh Reuters tidak sampai sejam yang lepas pada masa artikel ini ditulis.
 Nowotny memberitahu Reuters dalam temubual bahawa $3.10 trillion pembelian bon berkemungkinan dihentikan pada penghujung tahun ini yang mana akan membuka jalan kepada kenaikan kadar faedah yang pertama sejak tahun 2011.
Nowotny menegaskan bank pusat perlu mengambil langkah yang beransur-ansur dan boleh mula dengan menaikkan kadar deposit bank yang mana berada dalam kadar negatif sejak pertengahan 2014.
“Ini adalah strukturnya. Timing yang tepat? Terlalu awal untuk memberitahu anda,” kata Nowotny kepada wartawan Reuters.
Antara alasan yang diberikan oleh Nowotny tentang persoalan kenapa perlu bertindak dengan pantas adalah, agar bank pusat mempunyai cukup ruang untuk bertindak jika terdapat kemelesetan kepada ekonomi.


Pergerakan Pasaran Matawang Dan Komoditi Pada Hari Rabu

Pasaran Matawang
Matawang US dolar mengukuh ke paras tertinggi 3 minggu berbanding matawang utama pada hari Rabu  selepas teks ucapan Jerome Powell dikeluarkan pada pukul 9.30 malam semalam.
Indeks US dolar yang mengukur kekuatan matawang greenback berbanding matawang lain didagangkan kukuh pada awal perdagangan sebanyak 0.01% kepada 90.32 setakat jam 10.30 a.m.
US dolar telah melanjutkan kenaikan semalam apabila Powell menegaskan perlunya lanjutan kenaikan kadar faedah beransur-ansur.
Beliau mengatakan pendirian FOMC untuk melanjutkan kenaikan kadar faedah (Fed Fund Rate) bagi mencapai sasaran inflasi yang stabil dan gunatenaga-penuh.
Powell juga berjanji untuk mengimbangi antara usaha menstabilkan inflasi dan juga usaha untuk mencapai sasaran inflasi 2%.
Tambah beliau keadaan ekonomi semasa Amerika Syarikat menunjukkan pertumbuhan memberangsangkan terutamanya dari segi pasaran pekerjaan.
 Matawang USD menyusut berbanding matawang yen kepada 107.14. Manakala AUD/USD didagangkan kukuh sebanyak 0.01% pada 0.7790. Matawang EUR/USD menyusut sebanyak 0.04% kepada 1.2228 setakat jam 10.30 pagi.
Penyusutan matawang Euro dipengaruhi oleh pengukuhan US dolar dan persediaan pilihan raya negara di Itali yang bakal diadakan pada hari Ahad ini.
Pasaran Komoditi
Harga minyak mentah meneruskan kejatuhan 2 hari berturut-turut selepas data industri menunjukkan peningkatan inventori minyak mentah.
Harga minyak WTI jatuh kepada $62.62 setong dan Brent naik kepada $66.20 setong setakat jam 10.30 a.m.
Inventori minyak mentah meningkat sebanyak 933,000 tong sehingga kepada 421.2 juta tong.
Harga emas sebanyak 0.04% kepada 1,319.10 namun jatuh daripada paras harga semalam.


Sentimen Pasaran : Laporan Pekerjaan Amerika Syarikat Menghambat Pergerakan US Dolar!

Matawang US dolar susut pada hari Jumaat selepas laporan yang dikeluarkan oleh Jabatan Buruh menunjukkan bilangan pekerjaan yang bertambah kurang daripada jangkaan pada bulan Ogos.
Indeks US dolar yang mengukur dolar greenback berbanding enam matawang utama didagangkan susut sebanyak 0.1% pada paras 98.285 setakat jam 10.30 p.m. Matawang US dolar susut paling banyak berbanding matawang CAD berikutan pengukuhan matawang CAD ke paras tertinggi 1 bulan.
Ekonomi Kanada menambah 81,000 bilangan pekerjaan pada bulan Ogos 2019, mengatasi sebanyak 24,200 bilangan pekerjaan pada bulan sebelumnya dan mengatasi jangkaan pasaran sebanyak 15,000.
 Disisi lain, laporan yang dikeluarkan oleh Jabatan Buruh melaporkan bahawa Non Farm Payroll ataupun NFP meningkat namun kurang daripada jangkaan para pakar ekonomi iaitu dengan mencatat peningkatan hanya sebanyak 130,000. Walaubagaimanapun bacaan ini tersasar daripada jangkaan para pakar ekonomi yang menjangkakan peningkatan sebanyak 160,000 pada bulan Ogos.
Setakat ini pasaran meletakkan jangkaan bahawa the Fed akan mengurangkan kadar faedah pada mesyuarat September 17-18.
Matawang sterling susut berbanding US dolar berikutan terdapat tindakan untuk menutup parlimen pada minggu depan. Hal ini telah meningkatkan ketidakpastian tentang isu Brexit, adakah UK akan berundur daripada Kesatuan Eropah pada Oktober 31 dengan perjanjian atau tidak berserta perjanjian.
Matawang GBP/USD jatuh 0.2% kepada 1.2313, manakala matawang EUR didagangkan kukuh sedikit pada US dolar.


Analisis Teknikal USD/CAD – Timeframe H1 – 28/11/2018

Perkembangan ekonomi di Kanada yang kurang memberangsangkan memberi kesan kepada matawang dollar CAD. Loonie terkesan setelah sektor perindustrian di Kanada mencatatkan perkembangan yang lemah dan merungsingkan Perdana Menteri Kanada, Justin Trudeau. Ditambah lagi dengan pengukuhan matawang dollar USD dalam suasana pasaran yang berisiko, harga pada chart pasangan matawang USD/CAD menunjukkan kenaikan sehingga kembali menguji paras resistance yang terdahulu. Berdasarkan indicator Moshed Magic Line, harga yang bergerak lebih tinggi dari paras Magic Pivot sejak sesi pasaran Asia semalam telah melonjak melepasi paras resistance MagicR1 dan resistance MagicR2 sebelum menguji paras ketinggian harga pada dagangan minggu lalu.
Pada sesi pasaran Asia hari ini pula, harga dilihat bergerak agak perlahan namun berada lebih tinggi dari paras Magic Pivot 1.3286. Jika momentum kenaikan harga yang dilakukan semalam masih dikekalkan ke dagangan hari ini, harga bakal menyambung kembali kenaikan dan paras awal yang akan dituju harga adalah pada paras resistance 1.3337 (MagicR1) terlebih dahulu. Selepas berjaya melepasi paras ketinggian itu, harga akan meneruskan kenaikan mencari paras ketinggian baru menuju ke paras 1.3379 (MagicR2) dan menguji zon resistance pada Jun lalu. Jika harga berjaya breakout paras tersebut, harga akan mencari paras ketinggian baru dan berpotensi mencapai paras sekitar 1.3429 (MagicR3).
Sebaliknya, jika harga gagal meneruskan kenaikan dan kembali membuat penurunan semula lebih rendah dari paras Magic Pivot, harga dilihat akan menuju ke paras support 1.3244 (MagicS1) sebelum penurunan harga seterusnya akan menguji zon support semasa pada chart USD/CAD sekitar paras 1.3194 (MagicS2). Penurunan harga yang masih diteruskan akan melihatkan harga menguji pula paras zon RBS (resistance become support) sekitar 1.3152 yang menjadi antara paras tumpuan harga.
 Terus pantau perkembangan ekonomi di Kanada dan juga pasaran minyak mentah global yang mana mempengaruhi nilai matawang Loonie dan juga pergerakan harga pada chart USD/CAD. Kawal posisi dagangan anda dengan bantuan indicator Moshed Magic Line dalam analisis teknikal anda.

Paras support: 1.3244, 1.3194, 1.3152.
Paras resistance: 1.3337, 1.3379, 1.3429.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Masih Berisiko, GBP/USD Menjunam 2 Hari Berturut-turut!

Menuju ke penghujung minggu, Pound Sterling menyambung penyusutan pada dagangan Rabu semalam susulan tekanan risiko ketidaktentuan di UK berhubung isu vaksin.
Pelabur yang berwaspada berkemungkinan mengambil dahulu keuntungan pada posisi dagangan sebelum ini melihatkan pengukuhan Pound gagal dikekalkan di awal minggu.
Carta harga pasangan mata wang GBP/USD, harga yang meningkat ke paras ketinggian hampir 1.39200 di awal minggu telah menjunam sehingga jatuh semula di bawah zon 1.38000.
Zon tersebut yang dijangka untuk menyokong semula kenaikan harga gagal untuk membendung penurunan lebih rendah harga susulan keyakinan pelabur yang semakin pudar terhadap Pound.
Walaupun UK memaklumkan kes kesan sampingan darah beku akibat suntikan vaksin AstraZeneca adalah sangat jarang berlaku, kenyataan tersebut masih gagal untuk meredakan kebimbangan pelabur.
Agihan vaksin Moderna di UK selepas pembelian 17 juta dos diharapkan akan memulihkan kembali keadaan dan menyokong semula pengukuhan Pound pada minggu berikutnya.

 Sesi Asia pada Khamis melihatkan harga pada carta GBP/USD sedikit meningkat dari paras 1.37300, namun peningkatan harga perlahan dan pelabur masih menjangkakan penurunan lebih rendah.
Penurunan di bawah paras 1.37000 seterusnya akan mendorong harga menuju ke paras 1.36000 dan mencatatkan paras terendah terbaru 9 minggu.
Sekiranya harga berjaya membuat kenaikan, zon 1.38000 yang menjadi rintangan buat harga akan diuji untuk ditembusi.
Kenaikan lebih tinggi akan menguji paras ketinggian dicapai awal minggu sebelum menuju ke paras tumpuan 1.40000.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Susulan Keputusan Mesyuarat BOE, GBP/USD Menjunam 140 Pips!

Menjadi tumpuan utama pada sesi Eropah semalam adalah keputusan mesyuarat bank pusat England (BOE) yang menyaksikan penurunan ketara bagi matawang Pound Sterling di sesi pasaran US.
BOE telah mengekalkan kadar faedah di paras terendah 0.10% dan Gabenor Andew Baily menyatakan keputusan untuk kadar faedah negatif adalah tidak bersesuaian.
Penggubal polisi sepakat dengan undian 8-1 untuk meningkatkan pelonggaran kuantitatif (QE) dari jumlah £100 bilion kepada nilai £745 bilion seperti yang telah dijangkakan.
Susulan keputusan mesyuarat diumumkan, dapat dilihat pergerakan harga pada carta pasangan matawang GBP/USD melonjak sekitar 60 pips dari paras 1.25000 namun tidak berjaya melepasi halangan Moving Average 50 (MA50) pada rangka masa 1 jam pergerakan harga.
Harga kemudian menjunam semula sekitar 140 pips ke paras 1.24000 mencatatkan paras terendah mingguan terbaru.
Penurunan harga turut didorong oleh pengukuhan US dolar dalam suasana pasaran yang berisiko disebabkan kebimbangan terhadap gelombang penularan virus terbaru.
 Harga dilihat akan turun ke paras sekitar 1.23600 yang merupakan zon RBS (resistance become support). Penurunan lebih rendah akan menuju pula paras tumpuan sekitar 1.22500.
Sebaliknya jika harga kembali membuat kenaikan semula, paras 1.25000 akan diuji yang menjadi zon SBR (support become resistance) yang baru.
Kenaikan sehingga melepasi zon tersebut dan juga halangan MA50 akan melihatkan harga kembali menuju semula zon SBR sekitar 1.26500.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Lagarde: Risiko Ekonomi Global Semakin Membimbangkan?

Ketua (IMF) Christine Lagarde mengatakan, ekonomi global belum menemukan sinar walaupun selepas persidangan puncak antara pemimpin negara kelompok G7. Menurutnya, keyakinan perniagaan masih menurun kerana adanya tindakan polisi dari Amerika Serikat (AS) yang menganggu perdagangan global.
IMF meramalkan pertumbuhan ekonomi global adalah sebanyak 3.9 peratus pada 2018 dan 2019. Namun, Lagarde melihat keadaan ekonomi global dari hari ke hari semakin tidak menyenangkan.
“Pertumbuhan ekonomi semakin malap, dan yang kita lihat adalah pengurangan keyakinan yang disebabkan pengamalan polisi pada ketika ini. Persoalan ini harus ditangani oleh WTO,” ucap Lagarde, seperti yang dilaporkan di Reuters, Selasa (12/6).
 Pernyataan Lagarde dikeluarkan selepas pertemua 2 haru G7 yang hasilnya kurang berjaya apabila presiden US Donald Trump secara mengejutkan menarik dukungan bagi deklarasi bersama berkenaan perdagangan bebas. Selain itu, US juga terlibat konflik perdagangan dengan Kanada.
Menurut Merkel, keputusan Trump pada akhir persidangan mengecewakan, dan mengancam Kesatuan Eropah dan hal ini dapat mencetuskan perang perdagangan.
IMF juga berpendapat bahwa keadaan saat ini menjadi cabaran perdagangan dunia dan menempatkan ekonomi global dalam risiko.